Bukedde Online - Enneeyisa ya Kibalama eyawa Bobi Wine ekibiina kya NUP erese bammemba beebuuza ebibuuzo\nEnneeyisa ya Kibalama eyawa Bobi Wine ekibiina kya NUP erese bammemba beebuuza ebibuuzo\nAkulira ekkanisa ya Shincheonji Church of ...\nBy Josephat Sseguya Alice Namutebi Lawrence Kitatta Benjamin Ssebaggala\nENNEEYISA ya Moses Kibalama eyaguza oba okuwa Bobi Wine ekibiina kya NUP erese aba NUP beebuuza ebigerendererwa bye.\nKibalama (ku kkono) lwe yakwasa Bobi Wine ekibiina kya NUP.\nEggulo yasindise looya omupya Enock Mwahinda mu kkooti enkulu n'ategeeza nti yawubisibwa balooya ba Bobi okuli Anthony Wameri ne Medard Seggona (bano era be balooya ba Kibalama) okukyusa ekibiina okuva National Unity Reconciliation and Development Party NURDP okufuuka NUP.\nLooya Mwahinda yategeezezza nti ng'akolera ku biragiro bya Kibalama ne Simbwa Kagombe, bazudde nti Bobi yabakwata obujega. Bye bakkaanya okukyusa ekibiina kifuuke NUP bikyamu.\nBagattako nti Bobi yagaanyi n'okutuukiriza endagaano etali mu buwandiike ey'okubawaayo bbiriyooni 18 (doola obukadde butaano). Baasabye kkooti eymirize n'okusazaamu ekibiina kya NUP.\nKyokka balooya ba Bobi baategeezezza omulamuzi nti Kibalama ne banne balina okujja mu kkooti nga September 25 babeeko bye baanukula. Omulamuzi yakikkirizza.\nEnsonga za Kibalama ne Bobi zazze mu kkooti ku Mmande ey'omulmuzi Moses Sekana. Looya wa Kibalama yatutteyo ensonga nti NUP kyawandiisibwa mu bukyamu. Omulamuzi n'abagoba ng'agamba nti amannya gaabwe ge gali ku biwandiiko ebiraga nti NUP eriwo mu mateeka.\nAte be bamu abali ku biwandiiko ebigamba nti NUP eriwo mu bukyamu. Omulamuzi n'agattako nti NUP yeetaba dda mu kalulu oluvannyuma lw'okukkirizibwa akakiiko k'ebyokulonda. Okukyusa kati kuba kuleeta kavuyo.\nKIBALAMA AFULUMYA AKATAMBI\nEkyazzeeko ye Kibalama okufulumya akatambi ng'annyonnyola engeri Bobi gye yagaana okutuukiriza bye beeyama okuli okumusasula obuwumbi 18.\nAba Bobi bazzeemu nti ebyo bifumbirire era akissa ku Museveni nti y'ali emabega w'ensonga ezo kubanga atidde Bobi. Bobi agamba nti tewali ngeri gy'ayinza kweyama kusasula kibiina buwumbi 18 aba yaziggye wa?\nEkirala alaga akatambi nga Kibalama ategeeza nti ddiiru yaabwe teriimu ssente. Bino bijjidde mu kiseera nga NUP esunsula abanaavuganya ku kaadi yaayo okutandika wiiki ejja. Bano bonna balinze kiddako.\nAMAGYE GE GALINA KIBALAMA\nKibalama yava awaka e Buwambo mu Wakiso ku Mmande era famire ye n'etegeeza ku Lwokuna nti abuze tebamanyi gy'ali. Amaka ge gakuumibwa magye. Kyokka amagye gaagambye nti ge gamulina kubanga gaakitegeddeko nti obutakkaanya bw'alina ne NUP buvuddeko okumutiisatiisa.\nAKAVUYO KALEKA WA BOBI N'ABALI KU KAADI ZA NUP\nEbiwandiiko n'obujulizi ku byakolebwa ng'ekibiina kya Kibalama kikyusa erinnya biraga nti buli kimu kyagobererwa era bonna bakkaanya. Akakiiko k'ebyoby'okulonda ssaako n'ekitabo kya gavumenti ekiyingiza ebiwandiiko ebikulu (Gazzette) byonna bikakasa nti ensonga zaagobererwa.\nKu mutendera guno, Bobi, ssaako n'esimbyewo ku kkaati ya NUP tewaba kibeeraliikiriza. Munnamateeka Nicholas Opio agamba bwe weetegereza ebigambo bya Kibalama olaba nga tali yekka era tabikola lwa kukkiriza kwe kirabika nga waliwo amukaka.\nOkusinziira ku bye yayogera okusooka ne by'ayogera kati basobola okumuggulako omusango mu kkooti olw'okujingirira n'okulimba kkooti. Bwe babeera nga baalina okukkaanya kwe baatuukako ne Bobi Wine, aleete obujulizi abutwale mu kkooti amugguleko omusango ogw'engassi asobole okumusasula ssente z'amubanja.\nKyokka waliwo balooya abalala abagamba nti Bobi tasaanye kweyibaala nnyo kuba oluusi kkooti esobola okukkiriza ekirayiro ekisembyeyo ekisangula ekyasooka olwo Kibalama n'afuna ky'ayagala.\nKyokka waliwo abalowooza ate nga be bangi nti Kibalama yandiba ng'akozesebwa era omusango ne guyingizibwamu ebyobufuzi era awo kkooti eba erina kugugoba.\nEky'okukosa emikisa gya Bobi okwesimbawo oba obuteesimbawo abatunuulira ebyobufuzi bagamba nti wano Bobi talinaawo buzibu bwonna okuggyako ekisoboka kyokka okukyukamu ate nga nakyo kizibu kwe kumulemesa okwesimbirawo ku kkaadi ya NUP.\nENNEEYISA ya Moses Kibalama\neyaguza oba okuwa Bobi Wine\nekibiina kya NUP erese aba NUP\nbeebuuza ebigerendererwa bye.\nEggulo yasindise looya omupya\nEnock Mwahinda mu kkooti enkulu\nn'ategeeza nti yawubisibwa\nbalooya ba Bobi okuli Anthony\nWameri ne Medard Seggona\n(bano era be balooya ba Kibalama)\nokukyusa ekibiina okuva\nNational Unity Reconciliation\nand Development Party NURDP\nLooya Mwahinda yategeezezza\nnti ng'akolera ku biragiro bya\nKibalama ne Simbwa Kagombe,\nbazudde nti Bobi yabakwata obujega.\nBye bakkaanya okukyusa\nekibiina kifuuke NUP bikyamu.\nBagattako nti Bobi yagaanyi\nn'okutuukiriza endagaano etali\nmu buwandiike ey'okubawaayo\nbbiriyooni 18 (doola obukadde\nbutaano). Baasabye kkooti eymirize\nn'okusazaamu ekibiina kya\nKyokka balooya ba Bobi baategeezezza\nomulamuzi nti Kibalama\nne banne balina okujja mu kkooti\nnga September 25 babeeko bye\nbaanukula. Omulamuzi yakikkirizza.\nEnsonga za Kibalama ne Bobi\nzazze mu kkooti ku Mmande\ney'omulmuzi Moses Sekana.\nLooya wa Kibalama yatutteyo\nensonga nti NUP kyawandiisibwa\nng'agamba nti amannya gaabwe\nge gali ku biwandiiko ebiraga\nnti NUP eriwo mu mateeka. Ate\nbe bamu abali ku biwandiiko\nebigamba nti NUP eriwo mu\nbukyamu. Omulamuzi n'agattako\nnti NUP yeetaba dda mu kalulu\nakakiiko k'ebyokulonda. Okukyusa\nkati kuba kuleeta kavuyo.\nEkyazzeeko ye Kibalama okufulumya\nengeri Bobi gye yagaana okutuukiriza\nbye beeyama okuli\nokumusasula obuwumbi 18.\nAba Bobi bazzeemu nti ebyo bifumbirire\nera akissa ku Museveni\nnti y'ali emabega w'ensonga ezo\nkubanga atidde Bobi.\nBobi agamba nti tewali ngeri\ngy'ayinza kweyama kusasula\nkibiina buwumbi 18 aba yaziggye\nwa? Ekirala alaga akatambi\nnga Kibalama ategeeza nti ddiiru\nyaabwe teriimu ssente.\nBino bijjidde mu kiseera nga\nNUP esunsula abanaavuganya ku\nkaadi yaayo okutandika wiiki ejja.\nBano bonna balinze kiddako.\nKibalama yava awaka e Buwambo\nmu Wakiso ku Mmande\nera famire ye n'etegeeza ku\nLwokuna nti abuze tebamanyi\ngy'ali. Amaka ge gakuumibwa\nmagye. Kyokka amagye gaagambye\nnti ge gamulina kubanga\ngaakitegeddeko nti obutakkaanya\nbw'alina ne NUP buvuddeko\nAKAVUYO KALEKA WA BOBI N'ABALI\nKU KAADI ZA NUP\nEbiwandiiko n'obujulizi ku\nbyakolebwa ng'ekibiina kya\nKibalama kikyusa erinnya biraga\nnti buli kimu kyagobererwa era\nbonna bakkaanya. Akakiiko\nn'ekitabo kya gavumenti ekiyingiza\nebiwandiiko ebikulu (Gazzette)\nbyonna bikakasa nti ensonga\nzaaagobererwa. Ku mutendera\nguno, Bobi, ssaako n'esimbyewo\nku kkaati ya NUP tewaba kibeeraliikiriza.\nMunnamateeka Nicholas Opio\nagamba bwe weetegereza ebigambo\nbya Kibalama olaba nga tali\nyekka era tabikola lwa kukkiriza\nkwe kirabika nga waliwo amukaka.\nOkusinziira ku bye yayogera\nokusooka ne by'ayogera kati basobola\nokumuggulako omusango mu\nkkooti olw'okujingirira n'okulimba\nkkooti. Bwe babeera nga baalina\nokukkaanya kwe baatuukako\nne Bobi Wine, aleete obujulizi\nabutwale mu kkooti amugguleko\nomusango ogw'engassi asobole\nokumusasula ssente z'amubanja.\nKyokka waliwo balooya abalala\nabagamba nti Bobi tasaanye kweyibaala\nnnyo kuba oluusi kkooti\nesobola okukkiriza ekirayiro\nekisembyeyo ekisangula ekyasooka\nolwo Kibalama n'afuna\nky'ayagala. Kyokka waliwo\nabalowooza ate nga be bangi nti\nKibalama yandiba ng'akozesebwa\nera omusango ne guyingizibwamu\nebyobufuzi era awo kkooti eba\nEky'okukosa emikisa gya Bobi\nokwesimbawo oba obuteesimbawo\nbagamba nti wano Bobi talinaawo\nbuzibu bwonna okuggyako ekisoboka\nkyokka okukyukamu ate nga\nnakyo kizibu kwe kumulemesa\nokwesimbirawo ku kkaadi ya\nTwakkaanya nga tuli baakuweebwa\nobukadde butaano obwa\nNational Unity Reconciliation and Development Party


Isaaya 38 | Bayibuli ey'Oku Mukutu Gwaffe Ogwa Intaneeti | New World Translation\nKeezeekiya alwala era awona (1-22)\nOluyimba olw’okwebaza (10-20)\n38 Mu kiseera ekyo, Keezeekiya yalwala nnyo n’abulako katono okufa.+ Nnabbi Isaaya+ mutabani wa Amozi n’agenda gy’ali n’amugamba nti: “Bw’ati Yakuwa bw’agamba, ‘Wa ab’omu nnyumba yo ebiragiro, kubanga ogenda kufa; tojja kuwona.’”+ 2 Awo Keezeekiya n’akyuka n’atunula ku kisenge n’asaba Yakuwa ng’agamba nti: 3 “Ai Yakuwa, nkwegayiridde, jjukira+ bwe ntambulidde mu maaso go n’obwesigwa era n’omutima gwange gwonna,+ era nkoze ebirungi mu maaso go.” Awo Keezeekiya n’akaaba nnyo. 4 Yakuwa n’agamba Isaaya nti: 5 “Ddayo ogambe Keezeekiya nti,+ ‘Bw’ati Yakuwa, Katonda wa Dawudi jjajjaawo bw’agamba: “Mpulidde essaala yo+ era ndabye amaziga go.+ Obulamu bwo* nja kubwongerako emyaka emirala 15,+ 6 era nja kukununula ggwe n’ekibuga kino mu mukono gwa kabaka wa Bwasuli, era nja kulwanirira ekibuga kino.+ 7 Kano ke kabonero okuva eri Yakuwa okukulaga nti Yakuwa ajja kukola ekyo ky’agambye:+ 8 Ekisiikirize ekiri ku madaala* ga Akazi nja kukizza emabega amadaala kkumi.”’”+ Awo ekisiikirize ekyali kisse ku madaala ne kiddayo emabega amadaala kkumi. 9 Bino bye bigambo Keezeekiya kabaka wa Yuda bye yawandiika bwe yalwala, oluvannyuma n’awona. 10 Nnagamba nti: “Mu makkati g’obulamu bwange Nja kuyingira mu miryango gy’emagombe.* Nja kuggibwako emyaka gyange egisigaddeyo.” 11 Nnagamba nti: “Siriraba Ya,* siriraba Ya mu nsi y’abalamu.+ Siriddayo kulaba bantuNga ndi wamu n’abo ababeera mu kifo ekitaliimu bulamu. 12 Ekifo mwe mbeera kiringa weema y’omusumbaEsimbuliddwayo n’etwalibwa.+ Obulamu bwange mbuzinzeeko ng’omulusi w’engoye bw’azingako olugoye lw’amalirizza okuluka;Ansalako ng’ewuzi eziri ku muti kwe balukira engoye. Ommalirawo ddala+ okuva ku makya okutuusa obudde lwe buziba. 13 Mbeera mukkakkamu okutuusa ku makya. Amenyaamenya amagumba gange gonna ng’empologoma;Ommalirawo ddala+ okuva ku makya okutuusa obudde lwe buziba. 14 Nkaaba+ ng’akataayi oba nga ssossolye;*Nkaaba ng’ejjiba.+ Amaaso gange gakooye olw’okutunula waggulu:+ ‘Ai Yakuwa, ndi munakuwavu nnyo;Nnyamba!’+ 15 Njogere ki? Yayogera nange era n’abaako ky’akolawo. Nja kutambula nga nneewombeese emyaka gyange gyonnaOlw’ennaku ennyingi gye nnina. 16 ‘Ai Yakuwa, olw’ebintu ebyo* buli muntu abeera mulamu,Era mu byo mwe muli obulamu bw’omwoyo gwange. Ojja kumponya era onkuume nga ndi mulamu.+ 17 Laba! Mu kifo ky’okuba n’emirembe nnalina obulumi obw’amaanyi;Naye olw’okwagala kw’olina gye ndi,Wamponya ekinnya eky’okuzikirira.+ Ebibi byange byonna obisudde emabega wo.*+ 18 Amagombe* tegasobola kukugulumiza,+Okufa tekusobola kukutendereza.+ Abo abakka mu kinnya tebasobola kuba na ssuubi mu bwesigwa bwo.+ 19 Abalamu, abalamu be basobola okukutenderezaNga bwe nkutendereza leero. Taata asobola okubuulira abaana be ebikwata ku bwesigwa bwo.+ 20 Ai Yakuwa, ndokola,Era tujja kuyimba ennyimba zange nga tukuba ebivuga eby’enkoba+Ennaku zonna ze tunaamala nga tuli balamu mu nnyumba ya Yakuwa.’”+ 21 Awo Isaaya n’agamba nti: “Muleete ekitole ky’ettiini ekkalu mukiteeke ku jjute asobole okuwona.”+ 22 Keezeekiya yali abuuzizza nti: “Kabonero ki akalaga nti nja kugenda ku nnyumba ya Yakuwa?”+\n^ Obut., “Ennaku zo.”\n^ Kirabika amadaala gano gaakozesebwanga okubala essaawa.\n^ Era kiyinza okuvvuunulwa, “ŋŋaali.”\n^ Kwe kugamba, ebigambo bya Katonda n’ebikolwa bye.\n^ Oba, “ebibi byange byonna obiggye mu maaso go.”


Ba Minisita abaggya bakuba leero ebilayiro e Kololo, Babalanda tagenda kw'etaba ku mukolo lwa Covid - Watchdog Uganda\nBa Minisita abaggya bakuba leero ebilayiro e Kololo, Babalanda tagenda kw’etaba ku mukolo lwa Covid\nOmumyuka w'omukulembeze we Ggwanga omuggya Jessica Alupo\nOLUVANYUMA lw’okusunsulwa akakiiko ka Palimenti akakola ku kukakasa abalondeddwa omukulembeze we Ggwanga, ba Minisita abaayitamu bagenda kukuba ebilayiro byabwe ku kisaawe e Kololo olwaleero.\nBano bagenda kulayira mu nkola eya sayansi okwewala omugotteko omungi oguyinza okuvaako ekilwadde kya Covid okubatabaala.\nMu kino bonna abagenda okwetaba ku mukolo guno omuli ne bannamawulire bonna baamaze dda okukeberebwa sennyiga omukambwe, ne kizuulibwa nti bonna bali bulungi.\nOmukulembeze we Ggwanga Yoweri Kaguta Museveni yagenda okuba omugenyi omukulu ku mukolo guno.\nKyokka Minisita we Nsonga z’obwaPulezidenti Hon. Milly Babirye Babalanda omukolo guno tagenda kugubaako olw’okuba nga yeetabyeko noomu ku bantu abaazuuliddwamu ekirwadde kya Covid era nga mu kiseera kino yeyawudde ku bantu bonna okusobola okufuna obujjanjabi obusookerwako, okusinziira ku Faruku Kirunda munnamawulire wa Pulezifdenti.\nAlice Kaboyo eyali alondeddwa ku kifo kya Minisita wa kanyigo ke Luwero tagenda kwetaba ku mukolo guno, oluvanyuma lwa kakiiko akasunsula abalondeddwa okumukasuka e bbali nga kamulanga okuba nti yasingisibwa emisango gy’okubulankanya ensimbi ezaali ez’okugema omusujja gwe nsiri mu mwaka gwa 2012.\nAbalala John Mulimba ne Muruli Mukasa nabo olwaleero tebajja kulayira olw’embeera yabwe ey’obulamu okuba ennafu.\nOFWONO OPONDO: Cabinet is Reflective of Uganda Society and Politics\nBobi Wine appoints John Nambeshe as NUP Acting President


2 Samuel 24 MSG - 2 Samwiri 24 LCB | Biblica América Latina\n2 Samuel 24 MSG - 2 Samwiri 24 LCB\n1Awo Mukama n’asunguwalira Isirayiri nate, n’aleetera Dawudi okubabala. Dawudi n’alagira nti, “Genda obale Isirayiri ne Yuda.”\n3 Naye Yowaabu n’addamu kabaka nti, “Mukama Katonda wo ayongere ku bantu bo emirundi kikumi n’okusingawo, nga mukama wange kabaka akyali mulamu. Naye kiki ekikukoza ekintu bwe kityo mukama wange kabaka?”\n5 Oluvannyuma olw’okusomoka Yoludaani, ne basiisira okumpi ne Aloweri ku luuyi olw’obukiikaddyo olw’ekibuga mu kiwonvu, ne bayitira mu Gaadi okutuuka e Yazeri. 6 Ne bagenda e Gireyaadi ne mu kitundu kya Tatimukodusi, ne batuuka e Ddaani-Yaani ne beebungulula ne baggukira e Sidoni. 7 Ne bagenda ku kigo eky’e Ttuulo ne mu bibuga byonna eby’Abakiivi[a] n’eby’Abakanani, ne bakomekkereza omulimu gwabwe e Beeruseba mu bukiikaddyo obwa Yuda.\n8 Awo oluvannyuma olw’okuyitaayita mu nsi yonna omulimu nga bagukoledde emyezi mwenda n’ennaku amakumi abiri, ne baddayo e Yerusaalemi. 9 Yowaabu n’awaayo omuwendo gw’abantu bonna eri kabaka. Mu Isirayiri mwaweramu abasajja abalwanyi emitwalo kinaana, ne mu Yuda ne muweramu abasajja abalwanyi emitwalo amakumi ataano. 10 Naye Dawudi n’akeŋŋeentererwa emmeeme olw’ekikolwa ekyo eky’okubala abantu. N’agamba Mukama nti, “Nnyonoonye nnyo olw’ekyo kye nkoze. Kaakano, Ayi Mukama Katonda nziggyako omusango guno omuddu wo gw’azizza, kubanga nkoze eky’obusirusiru.”\n11 Awo mu kiro ekigambo kya Mukama Katonda ne kijjira nnabbi Gaadi, omulabi wa Dawudi nti, 12 “Genda otegeeze Dawudi nti, ‘Bw’atyo bw’ayogera Mukama Katonda nti: ku bino ebisatu londawo ekimu kye nnaakukola.’ ”\n13 Gaadi n’agenda eri Dawudi n’amugamba nti, “Ndireeta enjala mu nsi okumala emyaka musanvu? Oba, ndikuddusa mu maaso g’abalabe bo okumala emyezi esatu, nga bakugoba? Oba, walibaawo ennaku ssatu eza kawumpuli mu nsi yo? Kirowoozeeko, ontegeeze ky’onoosalawo, nzizeeyo obubaka eri oyo antumye.”\n14 Awo Dawudi n’agamba Gaadi nti, “Nsobeddwa nnyo; wakiri tugwe mu mukono gwa Mukama Katonda, kubanga okusaasira kwe kungi; okusinga okugwa mu mikono gy’abantu.”\n15 Awo Mukama Katonda n’aweereza kawumpuli ku Isirayiri okuva ku makya okwo okumala ekiseera Mukama kye yateekateeka, abantu emitwalo musanvu ne bafa okuva mu bitundu ebya Ddaani okutuuka e Beeruseba. 16 Malayika bwe yagolola omukono gwe eri Yerusaalemi okukizikiriza, Mukama ne yejjusa olw’ekikolwa ekyo, n’agamba malayika eyabonereza abantu nti, “Kinaamala, toyoongera nate.” Olwo malayika wa Mukama Katonda yali atuuse ku gguuliro lya Alawuna Omuyebusi.\n17 Awo Dawudi bwe yalaba malayika wa Mukama Katonda eyabonereza abantu, n’ayogera nti, “Nze nnyonoonye era nze nkoze eby’ekyejo, naye endiga zino, tezirina kye zikoze. Nkwegayiridde, omukono gwo ka gubonereze nze n’ennyumba ya kitange.”\n21 Alawuna n’abuuza nti, “Kiki ekireese mukama wange kabaka eri omuddu we?” Dawudi n’addamu nti, “Nzize okugula egguuliro lyo, nzimbire Mukama ekyoto, kawumpuli aleke okubuna mu bantu.”\n22 Alawuna n’agamba Dawudi nti, “Mukama wange kabaka atwale kyonna ky’anaasiima akiweeyo. Ente ziizo ez’ekiweebwayo ekyokebwa, n’ebintu ebiwuula n’ebikoligo by’ente byonna mbiwaddeyo okuba enku. 23 Ebyo byonna, Alawuna abiwaddeyo eri kabaka.” Alawuna n’ayongerako nti, “Olabe ekisa mu maaso ga Mukama Katonda wo.”\n24 Naye kabaka n’agamba Alawuna nti, “Nedda, nzija kulisasulira[c]. Sijja kuwaayo ssaddaaka ez’ebiweebwayo ebyokebwa eri Mukama Katonda wange, nga sisasulidde muwendo.”\nAwo Dawudi n’asasulira egguuliro n’ente, omuwendo ogw’enkana effeeza, gulaamu lukaaga. 25 Dawudi n’azimbira Mukama ekyoto n’awaayo ebiweebwayo ebyokebwa n’ebiweebwayo olw’emirembe. Olwo Mukama Katonda n’ayanukula okusaba kwe ku lw’ensi, kawumpuli n’ava ku Isirayiri.\nLCB : 2 Samwiri 24


Nnalubaale - Wikipedia\nNnalubaale y'ennyanja esinga obunene ku ssemazinga Afirika ate munsi yonna ekwata kyakubiri nga eddirira ennyanja eyitibwa Superior esangibwa ku ssemazinga Amerika. Obwagaagavu bwayo bugisobozesa okutuuka munsi ssatu omuli Uganda, Kenya ne Tanzania. Nnalubaale egabirirwa emigga mingi nnyo, nga mu gino, egisinga obunene mulimu Katonga, nga guno gusibuka mu bitundu eby'obugwa njuba bwa Uganda, omugga Kagera nga guno gusibuka mu nsi y'eBurundi ko n'omugga Mara ogusibuka mu nsi y'eKenya. Ennyanja eno eriko omugga Kiyira ogukulukuta nga guva ku nnyanja eno. Ennyanja eno evubibwamu eby'ennyanja nga empuuta, engege, mukene, enkejje, ssemutundu, emmamba, emmale ko n'ebirala bingi. Ebisolo n'ebinyonyi nkumu nabyo bisangibwamu.\nEnnyanja eno era erimu ebizinga bingi nnyo nga ebizinga by'eSsesse ne Buvuma. Ebizinga bino biriko abantu bangi era nga bakolerako n'emirimu mingi nga okulima. Ebizinga bino era kifo ebinyonyi ebiva ku ssemazinga endala nga Bulaaya kwe bijja n'ebiwummulira n'okwalulirako naddala mu biseera e Bulaaya bwe wabeererayo obutiti. Kino nno kireetera abalambuzi okwettanira ennyo ennyanja eno.\nEnnyanja eno eyimirizzaawo obulamu bw'abantu abagiriraanye ko n'ebyenfuna eby'amawanga gano asatu. Eyimirizzaawo eby'obusuubuzi nga obuvubi anti amakolero mangi agakola ku by'ennyanja gazimbiddwa era gawadde abantu emirimu ntoko. Eby'entambula nabyo bikulaakulanye nga amaato omuli amatono, ebidyeri ko n'emmeeri bitambuza abantu ko n'ebyamaguzi ku nnyanja eno. Era ennyanja eno eyimirizzaawo amakolero amalala mangi ageeyambisa amazzi gaayo ate era n'ebitongole by'amazzi biggyamu amazzi g'ebisengejja olwo ne gagabirwa ebibuga okukozesa. Naye ate ebyembi ennyanja eno eri mu buzibu obw'okusaanyizibwawo kubanga kazambi mungi nga kwotadde n'ebikudumo ebiva mu makolero ebikulukutiramu awatali kusooka kusengejjebwa. Kino nno kyabulabe nnyo eri eby'obutonde ebiri mu nnyanja eby'olekedde okusaanawo. Waliwo enjogera egamba nti "ennyanja tenoga" etali nnungi nnyo kubanga ereetera abantu obutafaayo nga bamala gasuula n'okuyiwa buli kye basanze mu nnyanja.\nEnnyanja eno etweyagaza nga Abafirika kubanga nnyanja erimu amazzi amalamu, amayonjo era agataliimu munnyu, ensi ezimu kye zitalina. N'olwekyo kikulu nnyo eky'okugikuuma n'okugirabirira. Okugikuuma nga tesaanawo tusaanidde okukola bino; okusimba emiti, okugirabirira n'obutasaanyaawo bibira, okutaasa emigga n'entobazi ebiyiwa amazzi gaabyo mu nnyanja eno ne bigigabirira n'okugezaako okutangira okukulugguka kwettaka lireme kugenda mu migga kubanga emigga giritwala mu nnyanja eno ate olwo ne kigireetera okugenda nga ejjula ettaka.\nBino bigyidwa ku "https://lg.wikipedia.org/w/index.php?title=Nnalubaale&oldid=25432"\nLuno olupapula lwasemba okukyusibwamu ku 15:15, 28 Gwamwenda 2020.


Bukedde Online - Ensi egudde eddalu: Abatta abantu bayitawa ng'abaserikale balawuna enguudo?\nEnsi egudde eddalu: Abatta abantu bayitawa ng'abaserikale balawuna enguudo?\nBiibino by'olina okukola ng'onookyaza ku mazuukira\n'Olumu ne baganzi baffe tebatwawula'\nABASSE Sarah Nalubega baalumbye misana! Mukaziwattu yabadde busukkakkubo n’awulira mukazi munne alaajana.\nMu kugezaako okukuba enduulu ekunge abatuuze b’oku Munaana ku lw’e Gayaaza, we baamuttidde.\nBabeere nno nga baamussizza majambiya, wa nno! Baamukubye masasi era ne gawaawaala buli eyabadde okumpi ne yeesega.\nEssaawa zaabadde nga 9:00 ez’olweggulo ng’ensi yonna etambula! Mu baabadde batambula mwabaddemu n’abaserikale, naye ebyabadde mu kifo ekyo tebaabiwulidde.\nAbemmundu bwe batyo ne babulawo nga tewali awondera. Omukyala eyabadde mu dduuka ly’emmere y’ebisolo naye baamukubye essasi era apooca, yeetaaga ssaala zammwe.\nAbatemu gye baddukidde yonna, kati bateekwa kuba bategeka lulumba lulala mwe banattira abalala, kubanga olulumba luno lwe baakoze luteekwa okuba nga lwabawadde amaanyi. Gw’ate ne balumba emisana ttuku!\nNga ku luguudo lwe balumbye kuliko abaserikale okuva mu bitongole eby’enjawulo abalawuna okukakasa nti ebyokwerinda binywevu wabula byonna ne babisimattuka ne batuukiriza ‘misoni’ yaabwe era ne babulawo nga teri abanyeze nti woo wayi!\nEnsi ng’enaagwa eddalu, abantu batandika obutalaba mugaso mu bulamu bwa bannaabwe, ne batandika okubusanyaawo nga gy’obeera be babuvunaanyizibwako.\nEnsi egwira ddala eddalu ng’abatemu tebakyalina gwe batya, balumba misana ttuku nga tebambadde na bukookoolo ne bakola ebyambyone byonna ng’ensi eraba ne bamaanyuuka ne bagenda, nga n’abaserikale abalawuna enguudo za Kampala n’emiriraano tebawondedde.\nEddalu lifuuka eddalu nnamaziina, ng’abemmundu batta, abeebijambiya ne batta, aboobutayimbwa ne batta, ab’ennyondo ne batta, abobubadiya nabo ne batta! Ate okukwatibwa ne kufuuka kuzibu.\nMusajjawattu Christopher Kawuki Kiwanuka omusuubuzi wa sipeeya ewa Kisekka baamussizza bijambiya ng’atuuka ku ggeeti y’ewuwe e Namusera mu Wakiso era nabo baagenze teri wadde abanyeze.\nEddalu lisukka ogw’omulamuzi nga batta buli kika kya muntu: omusuubuzi, munnaddiini, omulimi, omusomesa, eyasoma, ataasoma, n’omubazzi wa ssanduuko z’abafu olaba naye tebamutaliza! Kaabulang’ane balifa ne babula ababajjira ssanduuke mwe balibaziika.\nEddalu lifuukira ddala ekkankada ng’abatemu batuuse ne ku baserikale abandikuumye abantu ne babattira mu maanyi.\nTebafaayo na kumanya nti gwe batta ye “Mwoyo gwa Gganga”, ng’okumutta kitegeeza kufi iriza ggwanga omuntu owoomugaso ennyo; ebyo tebabirowooza.\nNaye nga lwaki tutuuka ku kino nga tulina ebitongole ebikuumaddembe ebyakuguka mu bukodyo bw’okukuba abatemu ne babaleka ne mu kkubiro.\nPoliisi n’amagye mutuyambe mutaase ensi eno ereme kulaluka ng’abantu battibwa mu ngeri ey’ekyeyonoonere ate nga n’ababatta ne bagenda nga tewali akwatiddwa. Abasse e Gayaza be batta ku Kaleerwe ne balumba Kabowa, baabo Bulenga.\nKale bwe baba babakubye ekimmooni ne bakola ebyambyone, amaanyi ka tugalabire mu kujjirawo mu bwangu mulwanagane nabo nga tebannabulirayo.\nEkyo bwe kigaana, kale amaanyi ka tugalabire mu kunoonyereza n’okufeffetta abazzi b’emisango n’okubakwata.\nWe tulabira obutambi ng’amagye gaggunda abantu kibooko nga babateebereza okwekalakaase, ka tulabe emiggo egyo nga bagiwuula abatuttira abantu baffe.\nOmusaayi gw’abakubiddwa ne gutiiriika nga tebakyalina maanyi gagusangula, ka tulabemu omusaayi gw’abatutemulira abaffe nga gwe gutiiriika. Abakuumaddembe bwe mutaakole ekyo ensi etuuse okulalukira ddaala.\nEnsi egudde eddalu\nOlumbe lwa Pasita Yiga balufudde katale ka mubuulo: Abatunda masiki, n'ebifaananyi by'omugenzi beetala\nBasiimye aba UPDF okubawonya ebiku ebikadde bibasuza ku tebuukye\nEbyokwerinda binywezeddwa nga Kabaka alambula Ssingo\nSsingo yeesasuzza Buweekula mu gy'amasaza ga Buganda\nEbikulu ebyabadde ku fayinolo y'amasaza


Bukedde Online - Magufuli alagidde abaddukanya ekidyeri ekyasse abantu baggalirwe\nBawera kusimbira kkuuli enteekateeka z'okuyisa...\nBobi Wine atutte famire mu Klezia\nOMUWENDO gw’abantu abaafiiridde mu kidyeri mu nnyanja Nnalubaale gwongedde okulinnya! Pulezidenti wa Tanzania John Pombe Magufuli atabuse n’alagira abakungu bonna ababadde baddukanya ekidyeri kino okukwatibwa baggalirwe.\nAbadduukirize nga bannyulula emirambo mu mazzi\nEmirambo 136 gye gyasoose okunnyululwa era ku makya g’Olwomukaaga, balubbira ne badda mu nnyanja okunoonya emirambo emirala era nga waliwo okutya nti abantu bonna 200 abatalabikako bandiba nga baafiiridde mu nnyanja.\nEkidyeri kino ekiyitibwa MV Nyerere kyabbidde nga kinaatera okutuuka ku kizinga ky’e Ukara ku ludda lwa L. Victoria (Nnalubaale) olw’e Tanzania mu ssaza ly’e Mwanza.\nKyabadde kiva Bugorora mu Tanzania era nga kitisse abantu abasukka mu 400 kw’ossa ebyamaguzi.\nEmirambo 218 gye gyakannyululwa mu nnyanja ne giteekebwa ku lukalu.\nAbooluganda lw’abantu abaafudde obwedda balindidde ku lukalu wakati mu maziga era ng’omulambo oguggyibwayo gusooka kwetegerezebwa abooluganda, oluvannyuma ne bagusabika ebiveera.\nOkutikka akabindo kigambibwa okuba nga kye kyavuddeko akabenje era awo Magufuli w’asinzidde okulagira abakivunaanyizibwako bonna okuli n’abaabadde basigadde mu ofiisi, bakwatibwe baggalirwe era bavunaanibwe okulagajjalira emirimu ekyavuddeko abantu abangi bwe batyo okufa.\nEkidyeri kino kiteekeddwa okutikka abantu abatasukka 100, wabula we kyafunidde akabenje kyabadde kitisse abasoba mu 400 ate nga kuliko n’ebyamaguzi bingi.\nNti abantu bangi baabadde bayaayaana okugendera ku kidyeri kubanga lwabadde lunaku lwa katale ka mubuulo e Bugorora ku kizinga ky’e Ukerewe era abaabadde bava mu katale beeyiye ku kidyeri, obuzito ne buyitirira.\nAbasinga baabadde n’emigugu gy’ebyamaguzi byabwe era baatudde nagyo, ne gujabagira.\nOmuduumizi wa poliisi e Tanzania Simon Sirro Mwanza yagambye nti bakyalina obweraliikirivu ku kweyongera kw’omuwendo gw’abaafiiridde mu kabenje kano kubanga n’abantu 40 kw’abo be baasobodde okuggya mu nnyanja nga bakyali balamu, embeera yaabwe nayo yabadde yeeraliikiriza.


Bukedde Online - Ow'emyaka 6 jjajjaawe amusibye ku miguwa n'amukuba mizibu\nOw'emyaka 6 jjajjaawe amusibye ku miguwa n'amukuba mizibu\n'Mulondoole ssente Gavt. z'ewa abakyala ok...\nWabula abamu ku batuuze abaludde nga balaba Nawati ng’atulugunya muzzukulu we ku luno beebaatemezza ku LC eyasitukiddemu n’esanga Nawati ng’asibye omwana amagulu n’emikono ng’amusibidde mu nju amukuba era olwalabye abakulembeze Nawati omwana n’amusindika wansi w’ekitanda.\nNsanja amyuka ssentebe wa Ssebina zooni ng’akebera embale eziri ku mwana. Mu katono ye Nawati.\nABAKULIRA eby’okwerinda ku LC banunudde omwana ow’emyaka omukaaga ku jjajja we eyamusibye emiguwa n’atandika okumukuba kumpi kwagala kumutta.\nAbudurakuman Ssekito 6, ye yanunuddwa abakulembeze ba LC ya Ssebina zooni mu muluka gwa Makerere III e Kawempe oluvannyuma lwa jjajjaawe, Masitula Nawati okumusiba emikono n’amagulun’atandika okumukuba ng’amulanga obubbi, emputtu n’ekyejo.\nNawati yategeezezza nti kituufu omusango yagukoze kuba omwana aludde ng’ababba enva, sukaali n’ebirala. Yagasseeko nti Ssekito mwana wa muwala ng’abadde naye omwaka mulamba wabula waliwo lwe yamulemerera n’amuddiza nnyina, Haisha Nabatanzi abeera e Bwaise kyokka naye n’amulemwa olw’obubbi n’amumuddiza.\nIsma Nsanja omumyuka wa ssentebe wa LC ya Ssebina yategeezezza nti abazadde bangi balina omuze gw’okutulugunya abaana kye yagambye nti nga LC terina gw’egenda kuttira ku liiso bajja kukwatibwa amateeka gabalamule. Nawati yasoose n’atwalibwa ku poliisi y’oku kaleerwe n’agulwako omusango gw’okutulugunya omwana ku fayiro nnamba SD:20/11/09/2018 oluvannyuma yatwaliddwa ku poliisi y’e Wandegeya\nWabula omukyala ono si gwe mulundi gwe ogusoose ng’atulugunnya abaana kuba poliisi yamukwatako mu nsonga ze zimu era abaana ne bamuggyibwako.


Bukedde Online - Gavt. ekoze bajeti ya bukadde 1,160 okutuuza Bp. Kazimba\nEbisale by'entambula eri abadda mu byalo bipaaziddwa\nHam bamututte mu kkooti lwa ttaka lya Naki...\nAdded 20th December 2019\nNAMPALA wa Gavumenti Ruth Nankabirwa ategeezezza nti, gavumenti ekoze embalirira ya bbiriyoni emu n’obukadde 160 nga ze zigena okukozesebwa mu kutuuza Ssaabalabirizi omulonde Dr. Stephen Kazimba Mugalu n’okusiibula Ssaabalabirizi Stanley Ntagali.\nBp. Kazimba Ssaabalabirizi omulonde.\nNankabirwa nga ye ssentebe w'akakiiko akategeka emikolo gino, yategeezezza bannamawulire ku kitebe ky'Obusaabalabirizi e Namirembe wakati mu kwetegekera okutuuza Ssaabalabirizi omuggya nga March 1, 2020 mu Lutikko e Namirembe.\nNankabirwa yagambye nti ssente zino zigenda kukozesebwa mu kusasula ebyuma, okulaga omukolo ku ntimbe, ggaggadde kuba abantu omutwalo ogumu abasuubirwa okubeera ku mukolo guno bonna tebajja kuyingira mu Lutikko.\nYagambye nti ebintu ebirala omuli; okugula mmotoka eneeweebwa Ssaabalabirizi omulonde, okuliisa abantu abanaaba ku mukolo, okupangisa emizindaalo, okusasula abagenda okuweereza mu bintu eby'enjawulo ku lunaku olwo, okuddaabiriza ennyumba ne ofiisi z'Obusaabalabirizi ssente zino ze zigenda okubikola.\n"Wadde Pulezidenti Museveni ayinza okuba n'obuyambi bw'atuwa omuli n'okugula mmotoka, kino tekitunafuya kutuula butuuzi wabula tuli mu kulaba nti tufuna ssente zino olwo naye bw'anaaba atuwadde twongerezeeko naye nga tetumwesigamyeko mu nsonga ezimu." Nankabirwa bwe yayongeddeko.\nNankabirwa yayongedde n'ategeeza nti wateereddwaawo obukiiko obw'enjawulo obugenda okutambuza omukolo omuli akakiiko k'ebyobulamu ak'okulondoola abafunye obuzibu n'endwadde, akakiiko akagenda okukulemberamu emikolo gy'okutuuza, akakiiko akakola ku byentambula z'abagenyi abagenda okwetaba ku mukolo, akakiiko akavunanyizibwa ku kutambuza ebbaluwa mu ofiisi ez'enjawulo, akakiiko akavunaanyizibwa ku byensimbi, akakiiko akakulembera abagenda okuwereza n'okutendereza.\nAkakiiko akavunaanyizibwa ku byokwerinda, akabunyisa amawulire n'ako akagenda okulondoola ebyokulya n'entuula y'abantu nga buno bwonna bukolera wansi w'akakiiko akakulu akaalondebwa Ssaabalabirizi Ntagali nga September 20, 2019 akakulirwa Nankabirwa ng'amyukibwa Gen. Katumba Wamala.\n"Tusobodde okufuna ssente okuva mu bantu ab'enjawulo nga ne baminisita baasobodde okumpaayo obukadde 25 bwe nsuubira nti bugenda kukola eky'amaanyi mu nteekateeka z'emikolo gino.\nAbantu abava ebweru omuli bannaddiini n'abantu abalala basoba mu 100 naye nga twakakakasaako abantu 50 abagenda okutweyungako ku lunaku lw'omukolo."\nNankabirwa bwe yayongeddeko. Kazimba waakutuzibwa nga March 1, 2020 mu Lutikko e Namirembe era ng'omugenyi omukulu agenda kuba Pulezidenti wa Uganda Yoweri Kaguta Museveni.\nGwe balumiriza okutunda ettaka ly'ekiggya bamusuulidde ebintu ebweru\nOmusajja yandekera omwana alina ebituli ku mutima\nKazimba asiibudde ab'e Mityana


Bukedde Online - Uncle Money ne munne baleppuka na gwa kutta muntu mu butanwa\nKkooti ya Buganda Road olwa leero lw'etandika okuwulira omusango Munnabyamizaanyo era omuwagizi wa tiimu ya Uganda Cranes lukulwe, Jackson Ssewanyana amannyiddwa nga Uncle Money ogw'okutta omuntu mu butali bugenderevu.\nUncle Money (ku ddyo) ne Ssennyonga (ku kkono) nga bali mu kaguli ka kkooti.\nBya Ruth Faith Nakanwagi\nKkooti ya Buganda Road olwa leero lw'etandika okuwulira omusango Munnabyamizaanyo era omuwagizi wa tiimu ya Uganda Cranes  lukulwe, Jackson Ssewanyana amannyiddwa nga Uncle  Money  ogw'okutta omuntu mu butali bugenderevu.\nUncle Money nga yamyuka ssentebe w'ekyalo kya Kasubi Zone 4, yasindikibwa e Luzira ne Benson Ssenyonga  ng'ono ye difensi w'ekyalo oluvannyuma lw'okuggulwako omusango gw'okutta Siraje Tumusiime mu butali bugenderevu.\nUncle Money nga bw'abeera mu kisaawe ng'awaga abawagizi.\nTumusiime yattibwa nga August 16, 2019. Oluvannyuma lw'abatuuze okumuteebereza okuba omubbi nga bano baatwalira amateeka mu ngalo ne bamukuba amayinja nemiggo egyamuttirawo era ekyaddirira ye poliisi okukwata abakulembeze be yalumiriza nti bebaali bakuliddemu abantu okutwalira amateeka mu ngalo .\nOlwa leero ababiri bano basimbiddwa  mu maaso g'omulamuzi wa kkooti ya Buganda road, Ayo Miriam Okello nga yali mu mitambo gy'omusango guno kyokka kkooti eyimiriddemu okumala eddakiika 20 we tuwandiikidde eggulire lino.\nMbabazi agumizza ab'e Kitgum ne Lamwo ku ky'okkuuma akalulu.\nKanyamunyu ne banne balabiseeko mu kkooti lwa kutta Akena\nPulezidenti alayizibwa May 12\nOkulayira kwa Loodi Meeya ne bakansala kuyimiriziddwa\nEbyâ€™okukozesa mu kulonda kwâ€™enkya biri ku magombolola


Akwatibwa ng'awa abaana abataayaayiza ku nguudo ssente n'ebyokulya waakusibwa - Minisita\nUganda egenda kutandika okukola amasimu ag...\n‘'Abantu bagenda bamansa kasasiro buli we basanze. Bamala gakasuka bucupa lwa mazzi ekivuddeko emyala okuzibikira,'' Karooro bwe yagambye.\nN'agamba nti omulimu gw'okubaga etteeka lino gwali gutandikiddwa palamenti kyokka gavumenti yagweddizza.\nKarooro yagambye nti gavumenti yalagidde minisitule y'ebyamazzi ne gavumenti z'ebitundu okubaga etteeka erigenda okulwanyisa omuze guno.\nYabadde abuulira bannamawulire ku by'okukuza olunaku lw'ekibiina ky'amawanga amagatte olubaawo October 24.\nN'ategeeza nti n'olukiiko lwa baminisita ba Uganda lwatudde ne lukubaganya ebirowoozo ku ngeri y'okutuukiriza ebigendererwa by'ekibiina ky'amawanga amagatte ebikwata ku kuggyawo embeera yonna enyiga abantu ng'omwaka 2030 we gunaatuukira ebimanyiddwa nga ‘Sustainable development Goals.'\nEmbeera erwanyisibwa mulimu; okulwanyisa obwavu,ebyobulamu ebibi,okutumbula ebyenjigiriza,obuyonjo n'amazzi, okutumbula enkulakulana n'okulwanyisa ebbula ly'emirimu, okuzimba enguudo n'ebirala ebiyamba abantu,okubunyisa omwenkanonkano ,okulwanyisa enkyukakyuka mu mbeera z'obudde n'ebirala.\nKarooro eyabadde n'omukungu w'ekibiina ky'amawanga amagatte atuula mu Uganda Rosa Malango yagambye nti ensonga zino gavumenti ya Uganda ezikwasizza maanyi era egenda kusomesa Bannayuganda ku nsonga zino.\nGyo emikolo gy'okukuza olunaku lw'ekibiina ky'ensi yonna gijja kubeera kubeera ku kisaawe e Kololo nga gisuubiewa okukulemberwa Pulezidenti Museveni nga October 24.\nAte nga October 27 wajja kubaawo okudduka okuli ku mulamwa gw'okulaba nga Kampala abaamu empewo ennungu nga gijja kusibulwa omukama wa Bunyoro Oyo Nyimba Kabamba Iguru.\nEyasobya ku muwala we asibiddwa\nEyatta owa bodaboda bamusibye emyaka 35


Bukedde Online - teguyNannyini ttaka bamutemyeko omutwe\nKCCA etabukidde abagagga mu Kampala\nEyattiddwa Kamada Mulinde Kimbugwe.\nNANNANYINI ttaka eriwerako mayiro nnamba e Mityana abadde ayise olukuhhaana n’abeebibanja abali ku ttaka lye ng’ayagala beegule, era ng’awandiiise ebbaluwa eziyita aboobuyinza omuli ne minisita w’ebyettaka nabo balwetabemu.\nKyokka ng’ebula ennaku ntono olukuhhaana okubaawo, abeebibanja baamufumbiikirizza emisana ttuku ne bamugwako ekiyiifuyiifu ne bamutemako omugwe ne gugwa wali!\nNg’omutwe gwa nannyini ttaka bamaze okugutemako, beeteesezza okugutwala bagusuule mu kisaalu naye baabadde bagukulubbya, ne beekyusa nti omutwe guyinza okubakwasa, kwe kugokomyawo okumpi n’ekiwuduwudu ne bagutemaatema obulere okulaga obukambwe bwe balina.\nBwe bamaze okutemaatema omutwe, baddidde ekiwuduwudu ne bakitemako emikono oluvannyuma ne bakwata pikipiki y'omutaka ono ne bagisuula ku mulambo, ne bakutulakutula ebisubi n’ebikoola by’emiti ne babikasuka ku mulambo nga bwe bagufujjira amalusu nti olwo omuzimu gwe gwabadde teguyNannyiniinza kubalondoola.\nEttemu lino lyabadde ku kyalo Minana mu divizoni y'e Ttamu mu munisipaali y'e Mityana ku ssaawa nga 10:00 ez’olweggulo ku Lwokusatu.\nEyattiddwa ye Kamada Mulinde Kimbugwe nannyini ttaka erisangibwa ku Block 139 nga liri ku byaalo bina okuli; Kabule, Galabi, Kamuvole ne Minana mu disitulikiti y’e Mityana nga liwerako yiika 640. Wabula ng’embiranye ebadde ku ttaka lya yiika nga 200 ku kyalo Minana ekisangibwa mu munisupaali y’e Mityana.\nMutabani we Ashiraf Mubiru yategeezezza Bukedde nti kitaawe okuttibwa mu bukambwe butyo, abeebibanja baamuteeze yaakadda ku kyalo ng’ava e Kampala mu ofiisi ya minisita omubeezi ow'Ebyettaka, Persisi Namuganza ng’amutwalidde ebbaluwa emusaba okwetaba mu lukiiko ng’asisinkana abeebibanja abasobole okwegula beegule. Minisita Namuganza yabadde amukakasizza nti, waakugenda ku kyalo Minana nga August 13, 2019 ye wiiki ejja atuuze olukiiko wakati wa landiroodi n’abeebibanja batuuke ku nzikiriziganya.\nEttaka ly’e Minana kuliko amaka amanene ana: aga Fred Kayongo, Alice Nakiryowa, John Kkulumba ne Rev. Fr. Lawrence Yawe Mudduse era Mulinde olwakomyewo ku kyalo n'ayokesaamu mu bbaluwa minisita gye yamuwadde n'agitwala ku poliisi okugitegeezaako endala n'agenda ku kyalo okuzigabira abatuuze.\nKyokka bwe yabadde abuzaayo mmita ntono okutuuka ku batuuze be yabadde ayagala okugabira ebbaluwa abantu abatannategeerekeka ne bafubutuka awantu ne bamukwata ne bamutemaatema. "Basoose kumukwata ne bamujja ku pikipiki ne bamukuba ekigwo okumpi n’omusiri gw’emmwaanyi ogwa John Kulumba omu ku beebibanja abali ku ttaka lye.\nMu kaseera katono baabadde bamaze okumutemako omutwe nga gugudde wali ne batakoma awo ne baagufumitafumita ebiso n’akalevu konna ne bakakoona ne nnyondo ne kabetenteka, emikono ne bagitemako", bwe yagambye.\nJamada Musisi abadde mukwano gw'omugenzi agamba nti, ono agenze okuttibwa ng'amaze ebbanga ng'ayogera n'abasenze be ng'ayagala beegule era olumu baali bombi ne balumbibwa ne bakubibwa. “Abasajja baatulumba ne batukuba nga ndi naye era ssewuunya okulaba nti ate kati atemuddwa ,” Musisi bwe yayongeddeko.\nOmugenzi kigambibwa nti agenze okuttibwa ng'ensonga z'ettaka lye yazitusizza ewa minisita Namuganza era abaddeko olukiiko lw'ategeka nga ne minisita abadde asuubirwa okulubeeramu. “Abadde atambuza bbaluwa ng'ayita abantu mu lukiiko lwo era bye bimu ku birowoozesa abantu nti, bye byamussizza,” Musis bwe yagambye. Poliisi yatutte embwa ekonga olusu ne yeeteoloola ekyalo kyonna kyokka tewali muntu yakwatiddwa.\nPoliisi era ng'ekulembeddwaamu omukugu waayo eyategeerekese nga Afrons Mangeni yaggyeeyo omulambo gw'omugenzi n'egutwala mu ggwanika ly'eddwaaliro e Mityana okwongera okwekebejjebwa. Abatuuze balaze obwennyamivu olw'engeri ensonga z'ettaka gye zongedde okuleeta obulabe mu bitundu by'e Mityana. “Yadde waliwo ebikoleddwa okutaasa ekisengula bantu, ate byo bikyeyongera bweyongezi era kati bino bye bibala ebitandise okuvaamu.\nWabula tusaba Gavumenti era ereme kusirika busirisi, wabula eyongeremu amaanyi okulwanyisa ekibba ttaka,” bwatyo Nnaalongo Fatuma Namuleme omu ku bakungubazi bwe yagambye.abeebibanja Abraham Luwalira yagambye nti, abadde tannaba kufuna kwemulugunya kwonna ku batuuze abali ku ttaka eryo era n'avumirira ekikolwa ekyo eky'obutemu.\nBasabye Pulezidenti Museveni okuyingira mu nsonga zaabwe basobole okusigaza ettaka ly'abaana. Bannanamwandu bonna balekeddwa mu bupangisa. Omwogezi wa poliisi y'e Wamala Nobert Ochom yagambye nti omusango gw'obutemu gwagguddwaawo ku fayiro nnamba CRB/518/2019. RDC w’e Mityana Isha Ntumwa yategeezezza nti poliisi yatuuseeyo ku kyalo Minana okunoonyereza kyokka yasanze abatuuze bonna badduse ku kyalo mu mayumba temuli muntu n'omu.\nBASATU BAKWATIDDWA OKULI NE SSENTEBE W’EKYALO\nAbaakwatiddwa n'abalala abanAakwatibwa bonna yagambye nti baAkutwalibwa mu kkooti bavunaanibwe omusango gw'obutemu. Ate abatuuze abalala ku kyalo abasinga badduse ne baleka amaka gaabwe nga temuli muntu yenna olw’okutya poliisi okubayoola.\nPulezidenti alagidde abeebibanja ku busuulu


Abanene mu maggye banewerera okunzita lwa kulwanirira banaku ku ttaka, Haji Kiyimba alajanye - Watchdog Uganda\nAbanene mu maggye banewerera okunzita lwa kulwanirira banaku ku ttaka, Haji Kiyimba alajanye\nMEEYA we Kyengera era nga ye Ssentebe wa NRM mu Disitulikiti ye Wakiso Haji Abudu Kiyimba alajanidde Pulezidenti Yoweri Kaguta Museveni aveeyo amutaase ku bannamaggye abanene, bayogeddeko nti basusse okutwala amattaka ga batuuze be ate bwabiyingiramu nga bamutiisatiisa okumutta.\nKiyimba agamba nti ekiseera kyamaze mu bukulembeze azze alwanagana n’abagagga bagala okutwala amattaka ga banaku era olumu bwayingira mu nsonga ababbi badduka ne bataddamu kulabika, naye kati agamba nti batandise okusala amagezi okukozesa abakulu mu maggye ge Ggwanga okumutiisatiisa, kyagamba nti kyetagisa Pulezidenti yenyini okubakwatako abantu be bafune ku buwerero.\nOkwogera bino yabadde ku kitebe kya Town Council e Nsangi, gye yasinzidde nanenya abaselikale be Ggwanga okweyingiza mu nsonga ze ttaka kyokka nga bamanyidde ddala nti abafere be baagala okubakozesa.\n“Kyewunyisa abaselikale ate nga bali ku madaala agawaggulu okuvaayo ne batiisatiisa okutta omukulembeze wa bantu gwe baalonda, ekyo sigenda kukikkiriza, nze Kiyimba sisobola kutuula butuuzi nga abafere batwala ebintu bya bantu bange ne nsirika ekyo nedda.\nMu kiseera kino bingi mbibasuuzizza kubanga baafera bufezi, abalala abawola essente ennaku bwe zituuka nga baddukaolw’okuba baagala okutwala ebyobwerere sijja kubaganya, mbawulira beewera nti bajja kunzita kale kanfiririre amazima ate munange nze atalina mmundu yadde ntambula na muggo ate nga bbo bazirina” Kiyimba bwe yagambye.\nGye buvuddeko Haji Kiyimba aliko amaka ga batuuze ag’enjawulo gazze ataasa nga bawanyondo ba kkooti beesomye okugabagobamu nga bakozesa ebiwandiiko ebikyamu kyagamba nti tayinza kukkiriziganya nabo\nMakerere University students sue VC Nawangwe for abuse of office


Bukedde Online - Ettaka lya Dr. Kiyingi bagenda kulitwala\nEttaka lya Dr. Kiyingi bagenda kulitwala\nKikyamu gavumenti okulinda abagenyi okugogola ekibuga\nBabawadde obukadde 360\nKino kiddiridde AsiimweÂ okusaba kkooti yâ€™ebyobusuubuzi emukkirize okutwala poloti zaÂ Dr. Kiyingi satu e Buziga okuli poloti 140, 141 ne 142 eziri ku bulooka 273 e Buziga. Dr. Kiyingi yali atutte okwemulugunya mu kkooti ejjulirwamu omusango guyimirizibweko kubanga Asiimwe alinga ataliiyo.\nWe yasabira omusango guyimireko nga poloti ye emu eyâ€™e Luzira emaze okutundibwa ku nnyondo ku banja lya Asiimwe lya bukadde mwenda.\nAsiimwe yawaabira Dr. Kiyingi ngâ€™agamba nti yamuguza taani za sseminti 85 ezibalirirwamu obukadde 70 nti kyokka nâ€™agaana.\nWabulaÂ Dr.Â Kiyingi agamba nti takolaganangako na Asiimwe.Â Poliisi nâ€™ekola okunoonyereza nâ€™ekizuula nti endagaano yali mpangirire era nâ€™enoonya Asiimwe yennyonnyoleko kyokka ne yeekweka.\nAkulira bambega ba poliisi mu Kampala nâ€™emiriraano,Â P.T. Katto yawandiikidde ba looya ba AsiimweÂ Â ngâ€™abalagira okuleeta amangu Asiimwe ku poliisi kyokka ne batakikola.\nAsiimwe poliisi ya CPSÂ yamuggulako omusango gwâ€™okujinga ebiwandiiko ku fayiro nnamba CPS .CRB8979/08 era anoonyezebwa kyokka talabikako ekirowozesa nti osanga taliiyo.\nDayirekita wâ€™ekitongole ekirwanirira obwenkanyaÂ ekya Justice and CharityÂ LinkÂ Freddie David Egesa yawandikira Katto ngâ€™amusaba akozese ekifo kye okusaba omuwandiisi wa kkooti ejjulirwamu ayimirize omusango gwâ€™okubowa poloti za Dr.Kiyingi ezigenda okutundibwa leero ku Mamnde.\nVILLA EVUYIZZA: Mubiru amezze Mutebi\nPpaaka yâ€™e Nateete esooke kugaziyizibwa


Bukedde Online - Alumirizza bba okumusalako emimwa\nAlumirizza bba okumusalako emimwa\nAlabudde abalimisa ku nkozesa ya pikipiki...\nOmuyindi yafuna obutuuze bwa Uganda nga talina...\nKKOOTI ento e Wakiso esindise omusajja mu kkomera e Luzira ku musango ogumuvunaanibwa ogw’okusalako mukyala we emimwa ssaako okumukomerera emisumaali mu mutwe.\nNabuufu ng’alaga ekifaananyi ekyamukubwa ng’ali mu ddwaaliro. Baabadde mu kkooti e Wakiso. Mu katono (wakati) Nabuufu bw’afaanana.\nPatrick Juma Mutiri eyali akulira eby’ensoma mu Kasubi SS ye yasindikiddwa e Luzira Omulamuzi wa kkooti e Wakiso, Esther Nakadama Mubiru ku misango egimuvunaanibwa egy’okutulugunya mukyala we, Aidah Nabuufu n’ekigendererwa eky’okumutta.\nYatuusiddwa mu kkooti ku ssaawa 4:00 ez’oku makya g’Olwokusatu ng’ateekeddwaako empingu wakati mu bukuumi okuva mu baserikale b’amakomera.\nOmulamuzi Nakadama yamusomedde emisango ebiri okuli ogw’okutulugunya mukyala we, n’ogwokugezaako okutta omuntu.\nMutiri ng’ayita mu puliida we, Fred Mugisha, yasabye kkooti ebaweemu obudde okweken neenya omusango guno nga bwe kiri nti lwe lunaku olwasoose okuguwulira era omulamuzi Nakadama n’awa eddakiika 30 eza kkooti okuwummulamu.\nKkooti bwe yazzeemu okutuula, Nabuufu yawadde obujulizi ku byaliwo.\nYategeezezza nti nga November 7, 2018 yannyuka mangu ku mulimu olw’okuba yalinamu obukosefu, awaka yatuuka ku ssaawa 2:00 ez’ekiro. Yali abeera Kasengejje ku kyalo Bugembegembe mu Disitulikiti y’e Wakiso.\nYagambye nti bw’atuuka awaka, yasanga omukozi w’awaka Janet Nakagolo ali mu maziga era mu kumubuuza ky’abadde yamutegeeza nga Mutiri bw’abadde amukaka omukwano era mu kugaana n’amukuba bubi nnyo.\n“Mulamuzi kino kyannyiiza nnyo era mu busungu obungi ne nnyingira mu nnyumba ne ntandika okuyombesa baze oluvannyuma ne mutegeeza nga bwe hhenda okusula ewa muganda wange ebiri awaka sijja kubisobola,” Nabuufu bwe yategeezezza.\nYayongeddeko nti bba yasalawo n’afuluma enju n’abalekamu n’omukozi olwo bbo ne beggalira ne beebaka.\nAgamba tamanyi ngeri Mutiri gye yaggulawo kuyingira kuba baali basibyewo enzigi zonna era yeekanga kumulaba ng’ateekako ettaala oluvannyuma n’agiggyako n’ekyaddirira yawulira jjambiya ng’emusala ku mimwa era bwe yamaliriza n’adduka.\nNabuufu olw’obulumi yaleekaana nnyo abakozi abaali mu nnyumba ne badduka okuyita baliraanwa abaaleeta mmotoka eyamutwala mu Case Hospital.\nEno gye baamutegeereza nti bba yasoose kumukuba misumaali mu mutwe ne gibulirayo, okumusalako ekitundu ky’olulimi ssaako n’okumukuba amannyo era agamu ne gavaamu ky’alowooza nti yasooka kumukuba kalifoomu n’amukolako obulabe buno ng’okudda engulu we yamwekangira ng’amusalira emimwa.\nOluvannyuma lw’obujulizi buno, looya wa Mutiri, Fred Mugisha yasabye omulamuzi ayimbule Mutiri ku kakalu ka kkooti kuba alina obuvune obwamutuusibwako mu kkomera nga baakamukwata.\nOmulamuzi yayise abeeyimiridde Mutiri era baabadde basatu wabula ebbaluwa z’ekyalo ze baaleese nga zikontana ne densite z’ebyalo ate ng’omu asula mu kifo kya njawulo ne kkooti weeri.\nOmuwaabi wa Gavumenti ku kkooti e Wakiso Emily Ninsiima yategeezezza nti singa Mutiri ateebwa kijja kuba kizibu okuddamu okumufuna kuba omusango yaguzza mu November naye abadde yeekwese okutuusa mu February lwe yakwatiddwa.\nOmulamuzi Nakadama kwe yasinzidde n’agaana okusaba kwa looya wa Mutiri okweyimirirwa era omusango n’agwongezaayo okutuusa April 3 omwaka guno.\nPatrick Juma Mutiri\nRebecca Jjingo ayimbye ennyimba z'eyali muninkini we ng'ajaguza emyaka 18 mu nsiike\nPulomoota eyafeze abadigize abayimbi ne batalabikako alula!\nFamire ya Ssebulime eyagala Gav't egiriyirire obuwumbi 9 n’obukadde 949!\nDP efunidde Kyuma kya Yesu looya amuwolereze


SSENGA TIPS Archives - The Bed Room Teacher\n1. Omusino 2. Kangulumira 3. Akajjanjaalo 4. Oluwonzi lw’emana 5. Ensongolamusino 6. Main swich 7. Engine y’emana Amannya ago gonna omusajja agoogera ng’owaana buwaanyi mukyala wo mukitanda.\nNalongo Ng’owooma emana? Bambi ssalongo naawe owooma omukira. Ng’omanyi ebiko mwana gwe nakansiiwa!! Naawe ng’olina embolo eyelezze obulungi kansiiwa Guntakydde ewansiiwa. Gumazemu obuswandi. Nga wayiga okufumita emmana!! Webale kunsabira Ye maama ggwe ng’olina emana ewooma. […]\nMukimanye okusikina gwongera ammanyi mukwezina Tukyali kubika by’ensiikina Nkwegayiridde ndekeraawo onzisa omukira Nzigwawo, bambi embolo emmalawo Onzita omukira gunerabizza ebifa kunsi Maama kale ggwe k’onzisa embolo Nkwegayiridde njakuwa ky”oyagala naye nffa omukira kansiiwa N’ebirala bingi […]\nEnkwata y’enfuli yonna elina ebigambo ebyogererwako\nEnkwata y’enfuli yonna elina ebigambo ebyogererwako ssi kuzikwata bukwasi. Bambi webale kutawana nga osika abalongo baffe. Kulika emisota obutakubojja. Kulika amasongola nkiyege. Kulika embeera z’obudde. Webale kugumira kubalagalwa. Maama ziringa wiper za benz ennene zilinga […]\nOmukyala By’ayogera Nga Sikibwa Enfuli.\nZiizo zikwate ezantawanya Najjiwona emisoto n’ebisanyi Amagwa nagawona naye ganfumita agamu. Omusana gwanjokya n’omusulo gwantobya. Obulumi bwali bw’amaanyi kansikwa nga nkutawanira. Anti nga njagala wesuubire okwo. Anti nga njagala oleme kulabikako. Yigira mama n’okwebikka webikke […]\nEnfulu zilina enkwata eziwerako nga ezimu kuzo zezino. Okuzeera ng’ozizza wagulu. Okuzisika ng’ozeyolekeza Okuzisika ng’ozzizza wagulu ne wansi Okuzisika nga’oziyuyayuya, ng’ozizza ku konno ne kkudyo Okuzisika ng’oziranga Okuzisika ng’ozikunyakunya Okuzisika ng’ozikama nga akama ente Okuzisika […]


Bukedde Online - Pulezidenti ayimirizza omusolo gw’amayumba\nPulezidenti ayimirizza omusolo gw’amayumba\nBeti Kamya awadde Kitaka ekiragiro Lukwago...\nBawangudde mu mpaka z’okufumba eza Bukedde...\nJoseph Kasasira omu ku bassentebe abeetabye mu musomo ogwategekeddwa KCCA ku musolo gw’amayumba ng’annyonnyola bye bayitamu.\nPULEZIDENTI Museveni ayimirizza omusolo gw’amayumba ogumaze ebbanga nga gwogeza abantu naddala bannannyini mayumba ebisongovu. Ekiragiro ekiwera omusolo guno yakiyisizza mu bbaluwa gye yawandiikidde minisita wa gavumenti ez’ebitundu, Tom Butime ng’amulagira okuguyimiriza.\nEbbaluwa yagiwandiise nga November 28, 2019. Mu bbaluwa, Pulezidenti yategeezezza nti azze afuna amawulire nti disitulikiti zibadde zisolooza omusolo gw’ebizimbe bino mu bubuga obutali bumu gwa bitundu 8 ku buli 100 n’agamba nti kino kirina okukoma mbagirawo kuba abantu abalina ebizimbe ebipangisibwa bakyali batono ddala era basaana okuweebwa omukisa okulekebwa bakulaakulanye bizinensi zaabwe awatali kutaataganyizibwa.\nYagambye nti balina okulinda waakiri ekitundu ekyo ne kikulaakulana okutuuka ku mutindo gwa Town Council oba Munisipaali olwo eby’omusolo guno biryoke birowoozebweko.\nYalabudde ne minisitule ya gavumenti ezeebitundu okukendeeza ku kupapirira okutondawo Town councils ne Munisipalite ennyingi nti zijja kuba nzibu okuziyimirizaawo.\nYawabudde nti ensimbi entono eziriwo kazikozesebwe ku bintu ebikwata ku bantu obutereevu omuli enguudo, amasannyalaze, amasomero n’amalwaliro. Yalabudde ababadde basolooza omusolo guno okukikomya mbagirawo okwewala okukaluubiriza Bannayuganda abali mu lutalo lw’okweggya mu bwavu ate okubazza mu misolo egitaliimu.\nEbbaluwa yagiweerezzaako omumyuka wa Pulezidenti, Sipiika wa Palamenti, Ssaabaminisita, baminisita, ababaka ba palamenti ne bassentebe ba disitulikiti. Ekiragiro kya Pulezidenti okuyimiriza omusolo we kijjidde ng’abantu bangi beemulugunya ku musolo guno olw’obutagutegeera n’okubanyigiriza.\nAbaasembyeyo baabadde batuuze ba mu muluka gw’e Kansanga mu Munisipaali y’e Makindye wano mu Kampala.\nBaavudde mu mbeera ne batabukira bakkansala baabwe ababakiikirira mu KCCA okwabadde Stephen Mugagga owa Kansanga B ne Diriisa Tebandeke owa Kansanga A nga balumiriza okwetumiikiriza okuyisa ennongoosereza mu tteeka erikwata ku musolo gw’amayumba nga tebabeebuuzizzaako.\nBaabadde mu musomo ogwakoleddwa ekitongole kya KCCA okubasomesa ku musolo gw’aymaumba gwe baludde nga beemulugunyaako nti gubanyigiriza.\nAbatuuze bagamba nti KCCA yabagerekera omusolo menene ogw’ebitundu 6 ku buli 100 nga bagamba abakulembeze baabwe be baasindika mu KCCA baali bateekwa okusooka okuddayo okubeebuuzaako


Bukedde Online - Avuganya Ssekandi ku ky'omubaka w'e Bukoto bamusindise mu kkomera\nAvuganya Ssekandi ku ky'omubaka w'e Bukoto bamusindise mu kkomera\nAbudallah Kitatta ayimbuddwa okuva mu kkomera: Kati alya butaala\nRICHARD SEBAMALA avuganya omumyuka wa Pulezidenti, Edward Kiwanuka Sekandi ku babaka bwa Palamenti obwa Bukoto Central asindikiddwa mu kkomera e Sentema oluvanyuma lwokumugulako omusango gwokukozesa okujjukujju n'afuna ssente obukadde 150 okuva ku musuubuzi munne.\nSebamala asimbiddwa mu kkooti y'omulamuzi Ponisiano Odwori owa kkooti ento e Nakawa amusomedde omusango guno era n'amusindika ku limanda mu kkomera e Sentema okutuusa nga August,11,2020.\nOkusinziira ku muwaabi wa gavumenti Florence Kataike kigambibwa nti nga December,01,2019 Sebamala yakozesa olukujjukujju n'afuna obukadde 150 okuva ku Mohammed Kalungi ng'agamba nti amuguza mmotoka Toyota Prado UBG 510G ky'atakola.\nSebamala omusango guno agwegaanyi, ng'ayita mu looya we Charles Nsubuga era asabye yeeyimirwe ku misango gino kyokka omulamuzi Odwori n'agaana okusaba kwe namutegeeza nga bw'abadde talina budde ng'alina gyabade alaga.\nAmutegezeza nti abade tasobola kuwuliriza kusaba kwe mu budde obutono bw'abade nabwo.\nSebamala agambye nti emisango gino bagimuteekako kubanga yeesimbyewo okuvuganya Sekandi e Bukoto central.\nAbapoliisi basattira ku by'okuyimbula eyafunyisa ow'e 16 olubuto


Bukedde Online - Omunigeria eyabula ennaku 4 emabega basanze mulambo\nOmunigeria eyabula ennaku 4 emabega basanze mulambo\nKatikkiro aweze okufafaagana n'abaatutte K...\nABATUUZE b’e Kitebi mu muluka gw’e Mutundwe mu munisipaali y’e Lubaga baguddemu ekyekango bwe bagudde ku mulambo gwa munnaabwe eyabula okumala ennaku nnya nga yafiira mu nnyumba mu ngeri etetegeerekeka.\nOmugenzi Francis Maduakolam Imekefula\nOmugenzi Francis Maduakolam Imekefula 35, munnansi wa Nigeria okusinziira ku biwandiiko ebyasangiddwa mu nsawo ze, yafiiridde mu nnyumba mw’abadde asula yekka.\nAbadde apangisa ku nju za Juliet Nakasi e Kitebi, kwe yasanga omwezi gumu emabega.\nAkulira bambega ku poliisi e Kitebi Francis Kateega yagambye nti batandise okunoonyereza.\nExpress ekyalwana butasalwako


Ddala Abakristaayo balina okulaba abasawo?\nWaliwo Abakristaayo abakkiriza nti okugenda eri omusawo kiraga okubulwa okukkiriza mu Katonda. Mu kisinde ” eky’ekigambo ky’okukkiriza”, okulaba omusawo kirabibwa ng’okubulwa okukkiriza era nga kino kiletera Katonda obutakuwonya. Mu biwayi nga ebya Saayansi ow’ekristaayo, okunonya omusawo kirabibwa nga omuziziko ogulemesa amanyi Katonda gakuwadde okwewonya. Endowooza zino amazima gali nti gabulamu. Emotoka yo bweyononeka, olinda Katonda okukola ekyamagero okuwonya emotoka yo, oba ogitwaala eri makanika. Payipo z’amazzi mu nju yo bweyabika, olinda Katonda okutereeza awaabise oba oyita omukozi w’amazzi? Katonda asobola okukanika emotoka yo oba okuteteereza payipo z’amazzi ezaabise nga bwasobola okuwonya emibiri gyaffe. Eky’okuba nga Katonda asobola okukola ebyamagero okutuwonya tekitegeeza nti buli kiseera tulina ekyamagero ky’okuwonyezebwa mu kifo ky’okunonya obuyambi okuva ku bantu abalina obumanyirivu n’obusobozi okutuyamba.\nAbasawo bogerwako emirundi egiwera nga kumi n’ebiri mu Bayibuli. Olunyiriri olusobola okuvuunulwa obubi okutegeeza nti omuntu talina kugenda eri musawo lusobola okuba 1 Eby’omumirembe 16:12. ”Ne mu mwaka ogw'amakumi asatu mu mwenda ogw'okufuga kwe Asa n'alwala ebigere; endwadde ye n'enyiikira nnyo: naye bwe yalwala n'atagenda eri Mukama naye eri abasawo.”Ensonga teyali nti Asa yagenda eri omusawo, wabula nti ”bwe yalwala n'atagenda eri Mukama naye eri abasawo” Nebewetugenda eri abasawo, okukkiriza kwaffe kulina kuba mu Katonda, ssi mu musawo.\nWaliwo ebyawandiikibwa bingi ebyogerwa ku ”kukozesa eddagala okuwonya” nga okusiba amabwa (Isaaya 1:6), amafuta n’omwenge (Lukka 10:34), ebikola (Ezekyeeri 47:12), wayini (1 Timosewo 5:22), n’ebizigo. Era Lukka omuwandiisi w’Ebikolw n’enjir ya Lukka ayogerwako Pawulo nga omusawo omwagalwa (Abakkolosaayi 4:14).\nMakko\t5:25-30 eraga olugero lw’omukyala eyalina ekizibu ky’ekikulukuto era nga ky’ekizibu abasawo kyebatasobola kuwonya newankubadde nga yagenda eri abasawo bangi era nga yakozesa sente zeyalina zonna. Weyajira eri Yesum, yaliwooza nti bwanakwata ku munagiro gw’ekyambalo kya Yesu, anawoona; era yamala nakwata ku kyambalo kya Yesu nawonyezebwa. Yesu mu kuddamu Abafalisaayo, lwaki amala obudde naboononyi yabaddamu ” Naye bwe yawulira, n'agamba nti Abalamu tebeetaaga musawo, wabula abalwadde.’ (Matayo 9:12). Mu nyiriri ezo, omuntu asobola okujamu enkola zino wamanga:\n1)\tAbasawo sii Katonda era tebalina kulabibwa mu nga Katonda. Basobola okuyamba ebiseera ebimu wabula waliwo ebiseera ebimu nga byokka byebasobola okukola kwekutwala obutwali sente.\n2)\tOkunonya abasawo n’okukozesa enkola ”ez’ensi”okujanjaba tekugaanibwa byawandiikibwa. Amazima gali nti okukozesa eddagala okuwonya kirabibwa okuba ekintu ekirungi.\n3)\tKatonda okwenyigira mu bizibu byonna kulina okunonyezebwa (Yakobo 4:2; 5:12). Teyasuubizibwa nti agenda kuddamu ebizibu mu ngeri gyetagala (Isaaya 55:8-9), wabula tulina okukkiriza nti buli kyakola akikola kulwaffe (Zabbuli 145:8-9).\nNolw’ekyo, Abakristaayo ddala bakkirizibwa okugenda eri abasawo? Katonda yatutonda nga ebintu ebiramu ebirina amagezi era natuwa amagezi era natuwa obusobozi okukola amadagala era n'okuyiga engeri y’okujanjaba emibiri gyaffe. Tewali kikyamu mu kukozesa magezi n’obusobozi okusobola okwejanjaba. Abasawo balabibwa ng’ekirabo kya Katonda gyetuli, Katonda bakozesa okuleeta okuwonyezebwa. Mu kaseera k’ekamu, okukkiriza kwaffe okusembayo n’okwesiga kulina kuba eri Katonda, ssi mu Basawo oba mu ddagala. Ngabwekiri eri okusalawo okuzibu kwonna , tulina okunonya Katonda, oyo asuubiza okutuwa amagezi bwetuagasaba (Yakobo 1:5).


Poliisi ngeyambibwako kkamera enkettabikolwa ekutte Ddereeva w’emotoka agafemulago eyatomedde omuntu ku nkulungo ya Mukwano nadduka.\nPoliisi ngeyambibwako kkamera enkettabikolwa ekutte Ddereeva w’emotoka agafemulago eyatomedde omuntu ku nkulungo ya Mukwano nadduka. – Radio Simba – Ennene\nMuddeyo musomese abaana b’Eggwanga – Pulezidenti Museveni\nAbadde agezaako okubba bamukubye essasi mu butuuliro\nOmuvubuka afiiridde mukugezesebwa okuyingira UPDF\nPulezidenti Museveni asisinkanye aba UNATU\nAbakozi ku ssamba y’amajaani e Bushenyi bekalakaasizza\nSpice Diana jangu obitebye – Poliisi\nKatikkiro agenze Ssese kubunyisa njiri ku mukenenya\nSsaabasajja Kabaka asiimiddwa ekitongole kya UNAIDS\nYou are at:Home » Latest News » Poliisi ngeyambibwako kkamera enkettabikolwa ekutte Ddereeva w’emotoka agafemulago eyatomedde omuntu ku nkulungo ya Mukwano nadduka.\nBy Mubiru Ali\t May 7, 2022 No Comments\nUganda Police Force evuddeyo netegeeza; “Poliisi ngeyambibwako kkamera enkettabikolwa ekutte Ddereeva w’emotoka agafemulago eyatomedde omuntu ku nkulungo ya Mukwano nadduka.\nPoliisi mu Kampala ekutte Mayanja Muhammed nga ono ddereeva wa motoka agafemulago ey’eddwaliro lya Kibuli Muslim Hospital nga kigambibwa nti yatomedde Buronde Agnes 48, nga mutuuze we Wabigalo namukasuka mu mwala gwa kazambi ku ssaawa ssatu ezookumakya nadduka.\nKigambibwa nti aba Booda booda n’abantu bamugobye bweyabadde agezaako okudduka bwatyo nayimirira namuteekamu nebamutwala mu Ddwaliro lya Kibuli Muslim Hospital ngeno embeera ye gyeyatambukidde nebamuddusa mu Ddwaliro e Mulago mu waadi ya Causality, wabula babadde bakamutuusa e Mulago nebabategeeza nti afudde.\nKigambibwa nti Ddereeva wa Ambulance yakubidde aba Famire ya Agnes nabategeeza nti omuntu waabwe yabadde atomeddwa emotoka etategeerekese. Kino kyaleetedde aboluganda okusaba Abasirikale b’ebidduka okubayamba okunoonyereza ani yatomedde omuntu waabwe.\nMukunoonyereza ku Kkamera Poliisi yasobodde okuzuula emotoka eyatomedde Agnes nnamba UBA 784U nga bakozesa Automatic Number-Plate Recognition (ANPR) ku kkamera ezisangibwa ku luguudo lwa Yusuf Lule era bwebagigoberedde nebagiraba ngeyingira ku Ddwaliro e Mulago Casuality Ward.\nOluvannyuma Poliisi yanoonyezza Ddereeva wa Ambulance nemukwata nga kati akuumirwa ku Poliisi ya CPS mu Kampala nemotoka nayo yasikiddwa.”


Bukedde Online - 'Paasita yannimba nti baganda bange be bandoga n'anfera obukadde 50'\nNnaalongo Margret Naggita 54, ow’e Wamala mu Munisipaali y’e Nansana y'awanjagidde abakulira kkooti e Nabweru okumuyamba ku musango gw’omusumba Micheal Kalema ow’ekkanisa y’abalokole esangibwa e Katooke gw'agamba nti, yamulimba n'amubbako obukadde 50 bwe yatunda mu ttaka lye.\nKino kyaddirira okumutiisatiisa nti, ziriko ebisiraani ng'omusumba yalina okusooka okuzirongoosa kyokka n'azeezibika.\nOno agamba nti mu July 2010 yafuna akabenje n'atwalibwa mu ddwaaliro e Mulago gye yasanga omuntu eyamugamba nti, waliwo omusumba ayinza okumusabira n'awona era ne bamutwala mu kkanisa ya Kalema okumusabira.\nAgamba nti oluvannyuma omusumba, yamutegeeza nti waliwo baganda be abaali bamuloze era nga kino kye kyamuviirako okufuna akabenje kano.\nYategeezezza nti, omusumba ono bwe yagenda okulabako ewuwe e Nabweru yamutegeeza nti, 'mukama' yamuloosezza nti, alina okutunda ekitundu ku ttaka lino amuzimbiremu essundiro ly'amafuta era nga kino yakikola n'amuwa obukadde 28.\nAlumirizza nti omusumba ono yamuguumaaza nti, alina okugamba nti, ekitundu kye ttaka lye yatunda yakiguza Omusumba ono era nga kino kyatabula abantu be yaali yaguza ekibanja kino ne bamutwalo mu kkooti.\nAgamba nti mu kkooti yategeeza nti, yakabikwa omusumba ono okulimba kkooti n'emuyimbula. Nnaalongo agamba nti okuva Kalema bwe yakwatibwa, yali asuubira nti alifuna obwenkanya kyokka n'okutuusa kati tegusalwa.\nYawanjagidde omulamuzi omukulu ku kkooti y’e Nabweru Esther Rebecca Nasambu okuvaayo okumuyamba okulaba nga omusango (guli wa mulamuzi mulala) gulowoozebwako.\nKu ssaawa eno Omusumba Kalema ali Luzira.


Bukedde Online - Bryan White amansamansa ssente bamusindise Nalufenya\nBryan White amansamansa ssente bamusindise Nalufenya\nMukuume abaana mu luwummula - Sipiika Kadaga\nKayihura akyadde mu maka ga Kaweesi\nEBY’OMUGAGGA omuto mu Kampala abadde yeegulidde erinnya mu kumansamansa ssente, Bryan White ng’amannya ge amatuufu ye Brian Kirumira byongedde okwonooneka omuduumizi wa poliisi mu ggwanga, Gen. Kale Kayihura bw’alagidde aggyibwe ku poliisi e Kabalagala atwalibwe mu kaduukulu ka poliisi e Nalufenya.\nBryan White ng'aggyibwa mu kaduukulu ku poliisi y'e Kabalagala. Mu katono akasooka, omusaayi ogwasangiddwa okuliraana ekikomera kya Bryan White w'agambaibwa okukubira Bituhirwe amasasi. Ate mu katono Bituhirwe ng'ali ku byuma mu ddwaaliro lya IHK e Namuwongo gy'akyajjanjabibwa.\nOkusinziira ku nsonda mu poliisi y’e Kabalagala, Bryan White yaggyiddwa ku poliisi y’e Kabalagala ku Lwomukaaga n’atwalibwa e Nalufenya mu Jinja ekifo ekimanyiddwa ng’ekkomera ly’abatujju n’abazzi b’emisango egya naggomola.\nKino kiddiridde Gen. Kayihura okuwa ekiragiro aggyibwe ku poliisi e Kabalagala ayongerweyo e Nalufenya ayongere okunoonyerezebwako ku mmundu gye yakozesa okukuba muliraanwa we essasi.\nOmwogezi wa poliisi mu ggwanga, Emilian Kayima yagambye nti okusinziira ku buzito bw’omusango guno, poliisi yasazeewo Bryan White eyakuba Victor Bituhairwe essasi okumuggya mu kaduukulu ka poliisi e Kabalagala gy’abadde akuumirwa n’atwalibwa e Nalufenya okwongera okunoonyerezebwako n’abalala abaakwatibwa.\nYagambye nti waliwo omuserikale anoonyerezebwaako nga kigambibwa nti yandiba nga ye yamuwa emmundu gye yakozesa okukuba Bituhairwe ali ku kitanda mu ddwaaliro erya IHK e Namuwongo.\nYe omuduumuzi wa poliisi mu Kampala n’emiriraano, Frank Mwesigwa yagambye nti poliisi ekyalinze Bituhairwe okussuuka asobole okukola sitatimenti n’oluvannyuma atwalibwe mu kkooti.\nWabula ensonda mu poliisi zaategeezezza nti bye baakafuna mu kunoonyereza biraga ng’emmundu, Bryan White gye yakozesa bw’etali mu bitabo bya poliisi, amaggye wadde ekitongole ky’ebyokwerinda kyonna kuba tekuliiko laama yonna.\nBryan White yakwatibwa mu kiro ekyakeesa nga December 14, oluvannyuma lw’okukuba muliraanwa we, Bituhairwe wabweru w’ekikomera kye e Buziga essasi n’akwatibwa poliisi n’atwalibwa ku poliisi e Kabalagala gy’abadde akuumirwa.\nBRYAN WHITE GWE YAFERA ASITUDDE ENKUNDI:\nOluvannyuma lw’amawulire g’okukwatibwa kwa, Bryan White okusaasaana ng’akubye muliraanwa we, Victor Bituhairwe amasasi, omusajja gwe yafera n’amusingira ennyumba etali yiye asitudde enkundi, ayagala amuddize ssente ze ng’amuteereddemu n’amagoba.\nIsmael Muyinda omutuuze w’oku Lubaga Road mu Kisenyi y’asitudde olutalo n’agenda ne ku poliisi eya Kampalamukadde ne CPS mu Kampala okuddamu okuzuukusa fayiro ye gye yaggulawo nga Brian White yaakamubba.\nMuyinda yagambye nti, yalina edduuka eritunda ebintu ebikozesebwa mu bulamu obwabulijjo mu biseera we yamanyira Bryan White ye gwe yali amanyi nga Brian Kirumira.\nAgamba nti, yali muvubuka eyali omukujjukujju ng’abeera kumpi ne we yali akolera ne bafuuka bamukwano.\nMu kiseera ekyo wakati wa 2005 ne 2010, Brian white yali akola emirimu mingi naye nga gw’asinga okubeeramu ennyo, gwa kuyisa bivvulu bya mwenge okwetooloola Kampala.\nMu nkolagana gye baalina, nga April 27, 2008, yasooka n’amwewolako 1,000,000/- ng’ayita mu mukwano gwe Omusomaali Hykhan Ali era ssente ne bazimuddiza mu lunaku lumu ng’amuteereddemu n’amagoba ga 500,000 era ne bakituukiriza.\nMuyinda yagambye nti, teyamanya nti kano kaali kanyeebwa ka kumusuula mu katego ka Kirumira ye nga bwamuyita.\nNga wayise omwaka, agamba yaddayo n’amutuukirira amuwole 12,000,000/- ng’amutwalidde n’endagaano y’ennyumba eri e Namasuba mu Kikajjo.\nEndagaano yali eraga nti, ennyumba yali ya Jesica Muwanguzi n’agiguza Hykhan Ali, ssente 35,000,000/- era nga yali yazimuwa mu kaasi nga September 29, 2007.\nMuyinda yategeezezza nti, yakola okunoonyereza n’akubira abantu bonna abaali ku ndagaano amasimu nga bamugamba kimu, ennyumba Kirumira ye nnannyiniyo. Endagaano yali eraga nti baagikoledde mu ba looya mu Kampala.\nAgamba nti, yakwata ssente n’aziwa Kirumira nga wakuzimuddiza mu myezi esatu bwe kirema atwale ennyumba ne poloti wabula okuva lwe yazimuwa, teyaddamu kumulaba n’amasimu gonna ge baateeka ku ndagaano nga tegakyayitamu.\n“Ssente ze nnamuwa gwe gwali omutima gwa bizinensi yange era awo we natandikira okuggwaamu edduuka ne ligwa.” Muyinda bwe yategeezezza.\nYagambye nti, yagenda okutuuka ku nnyumba gye yali amusingidde nga n’abagirimu tebamanyi Kirumira nga n’abakulembeze b’ekyalo nga tebamumanyi n’agwaawo ekigwo.\nYagambye nti, yagenda ku poliisi ya CPS n’aggulawo omusango SD 03/25/06/2007 Kirumira ne bamukwata n’asooka amwegayirira amusonyiwe anoonye ssente ze azimuddize nti kyokka bwe baamuta, teyaddamu kumulaba, yazzeemu okumulaba ng’amansa ssente mu mabaala nga n’amannya ye yita malala (Bryan White).\nAbadde abbira mu ATM akwatiddwa\nJudith Heard yeeyanjudde ku poliisi ku by'obutambi bw'obuseegu\nAbaserikale abaayiwa endabirwamu y'emmotoka ya Bobi Wine bubakeeredde\nBryan White gwe yakubye amasasi tannatereera


Bukedde Online - Emmere etabudde omukozi wa KCCA n'alumako mulirwana we omumwa\nOMUKOZI wa KCCA alumyeko muliraanwa we omumwa ng’amulanga okutuma omwana okubba emmere ye, naye abatuuze bamukkakkanyeko ne bakukuba kujula kumutta .\nTom Anguzo 21 omutuuze w’omu Kibe zooni ng’akola ku mmotoka za KCCA ezisomba kasasiro ye yalumyeko muliraanwa we Ramula Nakanwagi (49) omumwa ng’amulanga okusindiika omwana okubba emmere ye gye yagambye nti ennaku zino okugifuna si kyangu!\nNakanwagi yategeezezza nti oluyombo lwatandiisi ku Lwakubiri nga Anguzo abakolako effujjo n'agamba nti kino azze akikola ku buli mupangisa ng’abalangira nti banaku ye alina obusobozi obubalabirira okumala omwaka.\nYagasseeko nti ku Lwokusatu Anguzo yakubye omwana we empi ng’agamba nti abadde agenda kubba mmere ye bwe baamunenyezzako we yakwatidde Shakira Namirembe 20 muwala wa Nakanwagi n'amukuba bubi ekyamuwalirizza okutaasa omwana we kyokka Anguzo obuufu n'abuzza ku Nakanwagi okukkakkana ng’amulumyeko omumwa.\nAbatuuze mu kutaasa Nakanwagi baakubye Anguzo kwagala kumutta nga bagamba abayitiriddeko okubakola efujjo , Nakanwagi yaddukidde ku Poliisi y’oku kaleewe nagulawo omusango, Namirembe yagambye nti singa abatuuze tebaayanguye kutaasa nnyina ku Anguzo yabadde amaliridde okumutuga.\nNakanwagi yagguddewo omusango ku fayiro nnamba SD REF: 20/01/04/2020.\nAkubye kitaawe akabazzi ku mutwe n'amutta e Najjanankumbi


Bukedde Online - Boogedde bye balabye mu myaka 35 egya NRM\nOkulonda bwe kwabadde e Lugazi, Masaka, Ji...\nMicheal Orahi Osinde, omwogezi w’omukago ogutaba ebibiina byobufuzi byonna mu ggwanga ogwassibwawo mu 2010 agamba nti wadde nga mu kujja kwa NRA emyaka ekkumi egyasooka baali baweze enkola y’ebibiina nga bataddewo omugendo kyokka 2005 enkola y’ebibiina yazzibwawo nga bayita mu mateeka era Pulezidenti Museveni n’akikkiriza wadde nga yali takkaanya nakyo.\nOMUKAGO OGUTABA EBIBIINA BYOBUFUZI\nMicheal Orahi Osinde agamba nti okuzzibwawo kw'enkola y'ebibiina kyayamba okuzimba ebyobufuzi eby'okukubaganya ebirowoozo era agamba nti omukago gwabwe guweebwa obukadde 500 buli mwaka okutuuza enkiiko okukubanganya ebirowoozo ku byobufuzi bwe birina okutambula.\nMu ngeri y'emu Osinde ayogera ne ku mukago ogutaba ebibiina ebirina ababaka mu Palamenti nagwo ogwassibwawo mu 2010 nagwo gw'agamba nti gukola kinene okutumbula okwogerezeganya mu bibiina by'obufuzi era ng'ebibiina biriko ne ssente ze bifuna okuva mu Gavumenti okuyimirizaawo emirimu gyabyo wadde ng'agamba nti ebibiina bikyabulamu okuweebwa eddembe lyabyo okwegazaanya.\nOsinde agamba nti wadde Gavumenti ya NRM egamba erwanyisizza obwavu, kikyabulamu nnyo kubanga wadde abantu bakola naye obugagga obusinga buli mu bantu batono ddala.\nIsrael Mayengo, munnabyabufuzi omugundiivu era abaddewo okuviira ddala ku mulembe gwa CA wabula nga mu kiseera kino mutunuulizi wa byabufuzi emyaka gya NRM 35 agyogerako bw'ati.\nNRM we yajjira enguudo zaali mbi nnyo era ng'okuzimba enguudo kyali tekissibwako mulaka wadde nga kyali kikulu! Wabula agamba NRM egezezzaako wadde nga omulimu gukyali munene ddala n'okutuusa leero.\nGavumenti okutunda ebitongole byayo eri abantu babiddukanye, Mayengo agamba ebitongole eby'enjawulo okuli; UEB ekyali eky'amasannyalaze, UCB, Cooperative Union, byatundibwa okukyusa ebyenfuna wabula agamba nti ekizibu abantu abamu abaaguzibwa ebimu ku bitongole n'okutuusa leero tebamanyikanga.\nOKULWANYISA OBUSOSOZE MU MAWANGA\nMayengo agamba nti NRM yali egezezzaako okugatta ebibiina byonna awatali kusosola mu ddiini wadde amawanga. Agamba nti ye n'abantu abalala okwali omugenzi Ssebaana Kizito, Bidandi Ssali, Richard Kaijuka beegatta ku NRM nti kyokka eky'ennaku bangi bazze beekutulako ky'agamba nti ensonga ezigenda zikutulako abantu ku kibiina zeetaaga okutunulwamu.\nMayengo agamba nti Gavumenti ya NRM yajja n'enkola ey'okuwola abalina amakolero ssente ku magoba amatono okubasobozesa okukola wabula nti bbanka zonna ezaali zitandikiddwaawo bannansi mu biseera ebyo zonna zaagwa.\nAnokolayo Greenland, Nile Bank, Gold Bank n'endala ng'agamba okugwa kwa bbanka ezo kwalekawo ebibuuzo bingi ebitaddibwangamu n'okutuusa olwaleero.\nMayengo agamba nti mu myaka 20 egyasooka egya Gavumenti ya NRM okulya enguzi kyali kivume ng'abakungu ba Gavumenti bonna baali batya okukwatibwa nti kyokka abamu ku bali b'enguzi bwe baatandika okukwatibwa nga bwe bateebwa awatali kibakolebwako abantu ne bagufuula musono.\nMayengo agamba nti Pulezidenti Museveni yavumirira eky'abakulembeza okweremeza mu buyinza era mu Ssemateeka wa 1995 wassibwawo ekkomo ku bisanja bya Pulezidenti wadde nga lyaggyibwawo mu 2005 ye ky'agamba nti kikyamu ate era n'awakanya okuggya ekkomo ku myaka gya Pulezidenti mu nnyingo 102(b) eyakyusibwa mu 2017 ng'agamba birinnyirira Ssemateeka.\nAVUNAANYIZIBWA KU BY'AMAWULIRE MU NRM\nEmmanuel Ddombo avunaanyizibwa ku byamawulire mu kibiina alambika ebituukiddwaako. Gavumenti okweggyako ebintu ebimu, Ddombo agamba nti okuzimba eggwanga, Gavumenti ya NRM yalina okutunda ebintu ebimu bye yali tekyasobola kuddukanya bulungi okuwa abantu omwagaanya okubiddukanya.\nAnokolayo okutunda UTC ky'agamba nti kyawa abantu omukisa okussa ssente mu byentambula nga leero Uganda erimu kkampuni za bbaasi eziwerako nga zonna zitonzeewo emirimu.\nEbirala by'ayogerako Gavumenti by'ekoze mulimu okutambuza amasannyalaze, ng'ezimba ebbibiro lya Bujagaali, Karuma n'amalala.\nKuno kwossa okusitula ebyenjigiriza nga kati Uganda erina yunivasite za gavumenti 10 so nga we yajjira waaliwo Makerere yokka. Ebyobulamu, ebyokweri\nMicheal Orahi Osinde, omwogezi\nebibiina byobufuzi byonna mu\nggwanga ogwassibwawo mu\n2010 agamba nti wadde nga mu\nkujja kwa NRA emyaka ekkumi\negyasooka baali baweze enkola\ny'ebibiina nga bataddewo\nomugendo kyokka 2005 enkola\ny'ebibiina yazzibwawo nga bayita\nmu mateeka era Pulezidenti Museveni\nn'akikkiriza wadde nga yali\nOsinde agamba nti okuzzibwawo\nkyayamba okuzimba ebyobufuzi\neby'okukubaganya ebirowoozo era\nagamba nti omukago gwabwe guweebwa\nobukadde 500 buli mwaka\nokutuuza enkiiko okukubanganya\nebirowoozo ku byobufuzi bwe\nMu ngeri y'emu Osinde ayogera\nne ku mukago\nnti gukola kinene\nmu bibiina by'obufuzi era\nng'ebibiina biriko ne ssente ze\nbifuna okuva mu Gavumenti okuyimirizaawo\nemirimu gyabyo wadde\nng'agamba nti ebibiina bikyabulamu\nokuweebwa eddembe lyabyo\nOsinde agamba nti wadde Gavumenti\nya NRM egamba erwanyisizza\nobwavu, kikyabulamu nnyo\nkubanga wadde abantu bakola\nnaye obugagga obusinga buli mu\nbantu batono ddala.\nIsrael Mayengo, munnabyabufuzi\nomugundiivu era abaddewo\nokuviira ddala ku mulembe\ngwa CA wabula nga mu kiseera\nkino mutunuulizi wa byabufuzi\nemyaka gya NRM 35 agyogerako\nENGUUDO; NRM we yajjira\nenguudo zaali mbi nnyo era\nng'okuzimba enguudo kyali tekissibwako\nmulaka wadde nga kyali\nkikulu! Wabula agamba NRM\negezezzaako wadde nga omulimu\ngukyali munene ddala n'okutuusa\nGavumenti okutunda ebitongole\nbyayo eri abantu babiddukanye,\nokuli; UEB ekyali\nwabula agamba nti ekizibu\nabantu abamu abaaguzibwa ebimu\nku bitongole n'okutuusa leero\nMayengo agamba nti NRM yali\negezezzaako okugatta ebibiina\nbyonna awatali kusosola mu ddiini\nwadde amawanga. Agamba nti ye\nn'abantu abalala okwali omugenzi\nSsebaana Kizito, Bidandi Ssali,\nRichard Kaijuka beegatta ku NRM\nnti kyokka eky'ennaku bangi bazze\nbeekutulako ky'agamba nti ensonga\nezigenda zikutulako abantu\nku kibiina zeetaaga okutunulwamu.\nMayengo agamba nti Gavumenti\nya NRM yajja n'enkola ey'okuwola\nabalina amakolero ssente ku\nmagoba amatono okubasobozesa\nokukola wabula nti bbanka zonna\nezaali zitandikiddwaawo bannansi\nmu biseera ebyo zonna zaagwa.\nAnokolayo Greenland, Nile Bank,\nGold Bank n'endala ng'agamba\nokugwa kwa bbanka ezo kwalekawo\nebibuuzo bingi ebitaddibwangamu\nMayengo agamba nti mu myaka\n20 egyasooka egya Gavumenti ya\nNRM okulya enguzi kyali kivume\nng'abakungu ba Gavumenti bonna\nbaali batya okukwatibwa nti kyokka\nabamu ku bali b'enguzi bwe\nbaatandika okukwatibwa nga bwe\nbateebwa awatali kibakolebwako\nabantu ne bagufuula musono.\nMayengo agamba nti Pulezidenti\nmu buyinza era mu Ssemateeka\nwa 1995 wassibwawo ekkomo\nku bisanja bya Pulezidenti wadde\nnga lyaggyibwawo mu 2005 ye\nky'agamba nti kikyamu ate era\nn'awakanya okuggya ekkomo ku\nmyaka gya Pulezidenti mu nnyingo\n102(b) eyakyusibwa mu 2017\nng'agamba birinnyirira Ssemateeka.\nAVUNAANYIZIBWA KU BY'AMAWULIRE\nEmmanuel Ddombo avunaanyizibwa\nku byamawulire mu kibiina\nGavumenti okweggyako ebintu\nebimu, Ddombo agamba nti\nokuzimba eggwanga, Gavumenti ya\nNRM yalina okutunda ebintu ebimu\nbye yali tekyasobola kuddukanya\nbulungi okuwa abantu omwagaanya\nokubiddukanya. Anokolayo okutunda\nUTC ky'agamba nti kyawa\nabantu omukisa okussa ssente mu\nbyentambula nga leero Uganda erimu\nkkampuni za bbaasi eziwerako\nnga zonna zitonzeewo emirimu.\nEbirala by'ayogerako Gavumenti\nby'ekoze mulimu okutambuza\namasannyalaze, ng'ezimba ebbibiro\nlya Bujagaali, Karuma n'amalala.\n10 so nga we\nAni yagoba Rubereto mu kibuga?\nMuleke abato bajje gyendi...'


Bukedde Online - Balooya ba Kayihura boogedde\nBalooya ba Kayihura boogedde\nAbavubuka abasukka 40 abaayooleddwa e Luweero ku bya Bobi Wine bakyali mu kkomera\nEbya Zaake okugenda ebweru okujjanjabwa bi...\nKAYIHURA olwayimbuddwa, abawagizi be naddala abooluganda ne batandika okuyimba obuyimba obusoomooza: “Bamutadde …eee..maama bamutadde, aloga aloge….. bamutadde maama bamutadde.. Tumukunde yeetuge…” Abajaasi abakuuma kkooti y’amagye e Makindye, baalabye kisusse ne bakoma ku bawagizi era awo kwe kusirika.\nGen. Kayihura nga yaakafuluma mu kkooti.\nBamu beebazizza Katonda nti, ‘Katonda yeebale’ ate abalala nga bwe basaakaanya, okwebaza ssentebe wa kkooti okulaba amazima n’asala obwenkanya.\nBino byabaddewo oluvannyuma lwa Ssentebe wa kkooti y’amagye, Lt. Gen. Andrew Gutti okukkiriza Kayihura okweyimirirwa ku kakalu ka kkooti ka bukadde kumi ezitali za buliwo n’abamweyimridde butaano buli muntu.\nKayihura yeeyimiriddwa abantu basatu okuli bannamagye babiri Maj. Gen. Samuel Kavuma ne Maj. Gen. James Mugira ssaako kizibwe we Rosemary Tumusiime omubaka w’ekibuga ky’e Ntebe.\nWadde nga Gutti teyakaluubirizza bannamateeka ba Kayihura, yamutaddeko obukwakkulizo mukaaga ng’amuyimbula obubiri bwe bwa ssente obukadde 10 ezize n’obutaano eza buli muntu mu butaliiwo.\nl Yamulagidde obutafuluma Kampala na Wakiso nga tafunye lukusa lwa kkooti. lOkweyanjula mu kkooti buli Mmande esooka mu mwezi\nlObutafuluma ggwanga nga tafunye lukusa lwa kkooti n’amagye lOkweyanjula buli kkooti w’emwetaagidde awatali kulemererwa.\nPeter Kabatsi eyakulembedde bannamateeka ba Kayihura okuva mu Kampala Associated Advocates bwe yabadde ayanjula okusaba kw’okumweyimirira yagambye nti, Kayihura alina ekirwadde ekimulwa nga yeetaaga okugenda okulaba omusawo we ebweru w’eggwanga.\nYaganyi okwogera obulwadde obuluma Kayihura kyokka n’ategeeza nti, emu ku bbaluwa z’abasawo ba Kayihura zaabadde ziraga nti, ali Kenya era gyalina okugenda okumwebuuzaako.\nYasabye kkooti obutakwata paasipooti ya Kayihura kubanga yeetaaga okugenda ebweru w’eggwanga okujjanjabwa.\nMu nsonga ze yawadde mu kirayiro kye yakoze ekyasomeddwa mu kkooti yagambye nti, musajja mukulu wa myaka 62 ate mu mateeka, omuntu asusizza emyaka 60, tebagaana kumweyimrira.\nYagambye nti, alina amaka ku Ssekindi Road e Makindye, e Kashagama mu Lyantonde n’amaka amalala e Kisolo ku kyalo Nyakabare era tasobola kudduka naagamba nti, mwetegefu okugondera obukwakkulizo bwa kkooti bwonna obuba bumuteereddwaako.\nYagasseeko nti, muntu mukulu awerezza mu bifo eby’enjawulo eby’obuvunaanyizibwa okuli eky’omuduumizi wa poliisi kye yamalamu emyaka 13 era amanyi kye kitegeeza ku kakalu ka kkooti.\nKabatsi yagambye nti, munnamateeka omutendeke eyafuna diguli okuva e Makerere, diguli eyookubiri mu mateeka okuva mu London School of Economics e Bungereza ate mufumbo alina omukyala n’abaana.\nKu ssaawa nga 8:00 ez’emisana, Kayihura yafulumye ne mukyala we Angella Kayihura nga bw’awuubira ku bantu abaabadde bamulindiridde wabweru wa kkooti.\nYabadde musanyufu nnyo n’ababuuzaako n’alinnya mmotoka ne mukyalawe eyamututte mu maka ge e Makindye.\nBawagizi be baagenze bagoba emmotoka okutuuka ewuwe.\nDr .Andrew Ssekitooleko\nKusaasira alaze omusajja omupya


Muwala w’omugagga Muzzanganda alaze amasappe ng’ayanjula bba\nMUWALA w’omugagga Mukiibi Muzzanganda yacamudde abagenyi bwe yayingiddewo mu maka g’abakadde be mu nnyonyi ya nnamunkanga, abeekyalo ne banyeenya emitwe.\nOmukolo guno gwabadde ku kyalo Nkulagirire mu Town Council y’e Nakifuma mu Mukono, gye bazaala omugagga Muzzanganda. Omwogezi w’oku ludda lw’omuwala, Isa Musoke yasoose kutegeeza bagenyi nti omwana omuwala Aidah Nabukalu eyabadde nnyini nsonga, yabadde agenzeeko mu saluuni kumutereeza nti kyokka ekiseera kyonna atuuka.\nWaayiseewo akaseera katono abantu ne bawulira ennyonyi gye baasoose okulowooza nti eri ku makubo gaayo wabula baagenze okulaba ng’ekka mpola okumpi n’awaabadde omukolo olwo ebintu ne bisooka bicankalana ng’abatuuze baagala kusooka kwerabira ku nnyonyi.\nOluvannyuma omugole yavuddemu ng’amyansa bumyansa n’ayanirizibwa mikwano gya kitaawe abaakulembeddwa omukungu Freeman Kiyimba.\nOmukolo gwagenze mu maaso wakati mu ssanyu ng’abagagga bangi n’ebikonge eby’enjawulo baagwetabyeko. Bba wa Nabukalu gwe yayanjudde ye Isma Waddimba omusuubuzi mu Kampala era omukolo guno abayimbi abawerako baasanyusizza abagenyi


Bukedde Online - Abatemu balumbye awaka ne batta omukozi\nAbatemu balumbye awaka ne batta omukozi\nDP ezudde ebituli mu mitendera egyayitiddwamu okukyusa Konsityusoni: Egenze mu kkooti\nAbadde yeeyita Pr. Bugembe n'afera endiga ...\nABATEMU bayingiridde amaka e Ntinda emisana ttuku ne batuga omukozi w’awaka omulambo ne baleka nga bagusibidde ku kitanda kya mukama we.\nEnnyumba Abdulla mw’apangisa mwe batidde omukozi.\nKigambibwa nti abatemu bano, baabadde bakulembeddwamu omusajja atera okutwala ebintu mu maka gano era mu kukola kino mwe yamanyira buli kasonda ka nnyumba.\nKiteeberezebwa nti omuvubuka ono ye yakonkonye oluggi era Hawusigaalo olwamulabye ng’amumanyi n’aggulawo nga tamanyi nti aggulira batemu! Catherine Akoth abadde omukozi mu maka g’akulira kkampuni ya Ramco Gas, okutuuka okutugibwa abatemu, yabadde waka ku Lwokutaano ne mukazi wa mukama we.\nOmukyala w’awaka yabadde yaakafuluma ekikomera, abatemu abalabika nga baabadde bamutambulizaako amaaso ne beesogga ekikomera kino ekiri ku Mwanga II Road.\nKiteeberezebwa nti Sam Katabira ye yankonkonye oluggi, omukozi n’ava ku ttivvi n’ajja alabe akonkona. Mukazi wattu yalowoozezza aggulira mugenyi, kyokka abasajja abagambibwa nti baabadde basatu ne bagoberera emabega nti era abo be baatuze omuwala ono ne bamuttirawo.\nBaasoose kumusiba ku miguwa nga tebannamutuga. Okusinziira ku poliisi eyakimye omulambo, baasanze Catherine bamusibye akandooya ng’emikono bagitadde ku miguwa mu maaso, nga n’amagulu bagasibye emiguwa nga bamusibidde ku kitanda kya mukamaawe.\nOmuguwa ogwabadde gusibye emikono, baaguzingiridde ne mu nsingo kwe baagasse essuuka.\nOkusinziira ku baliraanwa, abatemu bandiba nga baabadde baagala ssente kubanga bakimanyi nti nnannyini maka gano Abdulla Ali Muhammad musajja mugagga era kiteeberezebwa nti okutta omukozi baabadde baamubuuza bakama be gye batereka ssente.\nEkisinga okwewuunyisa, ababbi baayingidde ne batuga omuwala nga ne wansi ebusukka kkubo, waliwo abaserikale abakuuma kkampuni etwala abantu ebweru abalina n’emmundu naye tebasoobodde kuwulira kigenda mu maaso.\nOmwogezi wa poliisi mu Kampala n’emiriraano, Luke Owoyesigyire yagambye nti, abateeberezebwa okwenyigira mu ttemu lino bakutteko babiri okuli Sam Katabira ow’e Kireka ne Edward Luwandi ow’e Bweyogerere.\nEbimu ku bizuuliddwa bambega babyesigamya kw’ebyo bye baggye mu kukunya abaakwatiddwa.\nYagambye nti, baabadde bakozesa mmotoka kika kya Ipsum era abalala gye baakozesezza okudduka nti kyokka, amannya gaabwe bonna baagategedde ne gye babeera era mu bbanga ttono bajja kubakwata.\nFayiro CRB 09/2018 yagguddwaawo ng’okunoonyereza bwe kugenda mu maaso ate omulambo gwakwasiddwa abooluganda ne bamuziika.\nAli Abdulla Mohammad nnannyini maka mwe battidde omukozi yagambye nti, ababbi okuyingira ewuwe ne batta omukozi, waakiri banditutte buli kintu ekiri mu nnyumba.\nOMUKAZI OMULALA BAMUTEMYEKO OMUTWE NE BAGENDA NAGWO\nAbatuuze mu disitulikiti y’e Gomba ne Butambala bali mu kutya olw’ettemu eryakoleddwa ku mukazi atannategerekeka gwmu mugga Ssembula ogwawula Gomba ku Butambala.\nKu ssaawa nga 5:00 ez’emisana, abatuuze abaabadde batambula be baagudde ku mulambo gw’omukazi eyabadde ayambadde ggomesi emyufu ng’erimu ebiddugavu wabula baagenze okukubira poliisi okugunnyulula nga teguliiko mutwe.\nKino, kyawadde poliisi n’abatuuze akaseera akazibu okumanya ebikwata ku mukazi eyabadde afudde n’okuzuula omutwe gye guli. Ku mabbali g’omugga, waasangiddwawo ekicupa ky’amazzi, ssabbuuni n’obugatto bw’ekikyala obusonsekebwamu ebigere.\nAbatuuze kino baakitapuse nti abatemu bandiba nga bwe baamaze okutta omukazi ono, baatutte obudde ne banaaba ne mu ngalo nga tebannavaawo. Omulambo gwatwaliddwa mu ggwanika ly’eddwaliro e Gombe.\nOmwogezi wa poliisi mu gwanga, Emilian Kayima yagambye nti, omugigi omuto, gweyongedde nnyo mu buzzi bw’emisango n’ategeeza nti abantu bonna be baakutte mu ttemu ly’ebijambiya e Bukomansimbi, bavubuka bato ekyetaaga okutunulwamu okuviira ddala mu maka abaana gye bakulira.\nBy'olina okukola obutalwala kibumba\nEngeri obujjanjabi bw'okubudaabuda gye buyambyemu abalina akawuka ka siriimu ne kookolo\nAbasawo balaze obubonero bw'omulwadde w'ekibumba


'Pulezidenti tuyambe ku muganda waffe akozesa offiisi yo okutubbako...\nEttaka litabudde omwana ne nnyina\nBebe Cool anenyezza bannaddiini abalumba poliisi okukuba ttiyaggaasi...\nEbyama bivuddeyo ku bakaayanira ebyobugagg...\nGareth Onyango owa kkampuni ya Flames Marketing & Advertising omu ku bavubuka abamanyiddwa okulya obulamu era kitunzi akolagana n'amabaala ag'enjawulo mu Kampala okugatumbula, ‘yawangudde omutima gw'Omumbejja bw'amusabye akkirize okumuwasa.\nN'Omumbejja yazzeemu nti nzikiriza olwo kwe kumunaanika empeta. Bino byabadde ku kabaga k'amazaalibwa g'Omumbejja ababiri bano ge baakulizza mu Thailand.\nEbifaananyi ebyakubiddwa n'akatambi akakwatiddwa nga Onyango afukamidde asaba Omumbejja obufumbo n'oluvannyuma ng'alaga olugalo kwe yatadde empeta ebyasaasaanye ku mikutu gya ‘social media' byacamudde abantu bakira ababiraba nga babayozaayoza okutuuka ku kino.\nOmumbejja Nkinzi ne Onyango okumala ebbanga bazze balabibwa nga bali bombi ku bubaga obw'enjawulo ne mu bifo ebisanyukirwamu wano mu ggwanga n'ebweru.\nOlw'essanyu lye yafunye n'okukakasa nti ddala ali mu kintu ng'enjogera y'ennaku zino, Onyango yakyusizza n'ekifaananyi ky'abadde akozesa ku nnamba ye eya WhatsApp (Profi le picture) n'awanikayo eky'ababiri (ng'ali n'omumbejja) buli muntu kati kw'atuusizza amaaso.\nOmwogezi w'Obwakabaka era Minisita w'amawulire e Mmengo, Noah Kiyimba bwe yatuukiriddwa ku nsonga eno yategeezezza nti ensonga eno nkulu ddala era Katikkiro wa Buganda Charles Peter Mayiga y'alina okufulumya obubaka obutongole obugikwatako eri Obuganda.\nEyamenya omutima annemeddeko\nAba Ebonies bali Bungereza bategeka kipya\nLoodi Meeya Lukwago aloopye Jennifer Musisi mu Palamenti\nAb'e Kayunga babuliddwa ssente eziddukanya disitulikiti: Ebakaluubiridde\nEttaka litabudde omwana ne ...\nMAAMA ne muwala we batabuse lwa mmaali ya busika buli omu gy'akaayanira. Omwana yatuuse n'okuloopa nnyaabwe nga...\nBebe Cool anenyezza bannadd...\nOmuyimbi Bebe Cool omuwagizi wa NRM avuddeyo acoomera bannaddiini, "Mukomye okunenya poliisi olw'okukuba ttiyaggaasi....\nBebe Cool avuddeyo n'alumba...\nBebe Cool yeemulugunya ku kakiiko k'ebyokulonda olw'okubagaana okukuba enkugaana ezirimu abantu abangi era ye (Bebe...


Bukedde Online - Ntaganda azzeeyo mu kakiiko ne bamukunya'\nObubonero bwa S1 amasomero gabukuumidde waggulu...\nOwa securiko asse muganzi we naye ne yetta...\nEGGULO Ephraim Ntaganda yakedde mu kakiiko akabuuliriza ku mivuyo gy’ettaka ne baddamu okumuggyako sitetimenti, ng’annyonnyola ku ngeri gye yafunamu ettaka ly’ekibira ky’e Kajjansi eriweza yiika 350.\nNtaganda ( ku ddyo) ne munnamateeka Kabega mu kakiiko.\nKino kyaddiridde omulamuzi Catherine Bamugemereire akulira akakiiko k’ettaka okulagira abaserikale ne bamukwata ku Lwokubiri ne bamutwala ku poliisi e Wandegeya ng’Omulamuzi agamba nti obujulizi Ntaganda bwe yabadde awa mu kakiiko yabadde alina by’alekayo eby’omugaso eri akakiiko.\nOlwamukutte baamututte butereevu ku poliisi e Wandegeya gye yasuze mu kaduukulu okusinziira ku munnamateeka we Macdusman Kabega. Eno gye baamuggye ku Lwokusatu ku makya okumuzzaayo mu kakiiko n’akola sitetimenti oluvannyuma ne bamuta okudda ewuwe.\nEndagaano ez’enjawulo ezaabadde mu kakiiko zaayolese nga Ntaganda y’atunda ate y’agula ettaka lino ne bibuzaabuza kyokka yagambye nti kirabika yali nsobi eyakolebwa munnamateeka wa Eria Mubiru gwe yali aguza ettaka.\nEttaka yaligula ng’ayita mu kkampuni ze ez’enjawulo nga Logic Real Estates And Developers, Lala Apartments.\nNg’ali mu kakiiko yasoose kwegaana kkampuni zino ne bagenda nga bamuggyirayo ebiwandiiko ebizikwatako ng’olukiiko olufuzi lwayisa ekiteeso ezimu aziggulirewo akawunti endala abeere nga y’ateeka omukono ku biwandiiko ebitongole okuggya ssente mu bbanka.\nAkakiiko kakyagenda mu maaso nga kabuuliriza ku mivuyo egyetobese mu by’ettaka mu bitundu by’eggwanga eby’enjawulo ng’e Kween Abasabinyi gye bali mu kuttunka n’Ababukusu abalumiriza nti baabasindiikiriza okuva ku ttaka kwe baali babeera obutabanguko bwagenda okuggwa nga babagobaganya.


Mu bululu obukwatiddwa enkya ya leero ku Serena Hotel, ttiimu zino e 64 zisamba wakati wa January 20-24 ku bisaawe ebitali bimu mu mpaka ez'okusirisizaawo.\nPulezidenti wa FUFA Ying. Moses Magogo y'akulidde okukwata akalulu kano ng'abaakiwangula omwaka oguwedde aba Proline FC akalulu kabasudde ku Katwe United eya Allan Ssewanyana eyaloopa Magogo mu FIFA bya tikiti za World Cup ya 2014.\nKCCA FC abaakakiwangula emyaka 10 kabasudde ku Katida FC esambira e Kamwokya ku Police so nga bannabwe bwe benkanya emyaka gyakyo aba Express FC batandika na kulyalira St. Mary's ey'omu kibinja kya Kampala region.\nTtiimu za Super 16, 18 eza Big League n'endala 30 ez'ekibinja ekisooka ze zigenda okuvuganya.\nMukyala wange anneeraliikiriza\nZiizino sitayiro za laavu ezitambula n'emyaka gy'olina


Bukedde Online - Obujulizi obwatade Magogo mu buzibu buubuno\nBy'obadde tomanyi ku Moses Magogo FIFA gwe...\nEmyaka gibadde gyakawera ebiri okuva omukiise wa Makindye West mu Palamenti, Allan Ssewanyana lwe yaloopa Magogo mu FIFA. Ssewannyana munnabyamizannyo era ye nnannyini Katwe United ate nga ku ludda oluwabula gavumenti ye yalondebwa nga Minisita w’ebyemizannyo.\nMu bujulizi bwe yaweereza FIFA, Ssewanyana yalumiriza Magogo nti yakozesa bubi ofiisi mu ngeri ekontana n’amateeka ga FIFA nnamba 13, 18, 19, 20, 21 ne 22 nti n’atunda tiketi ezaali zirina okugulibwa Bannayuganda ku ssente entono okulaba emipiira gya World Cup ya 2014 egyategekebwa e Brazil.\nSsewanyana okwemulugunya kwe yakuwandiika nga May 30, 2017 ng’aloopera FIFA ekulemberwa Gianni Infantino. Empapula eziroopa, Ssewanyana yaziyise mu Kakiiko ka FIFA akakola ku kukwasisa empisa (FIFA Ethics Committee) ng’asaba banoonyereze ku Magogo okukozesa obubi ekifo ky’Obwapulezidenti n’atunda tikiti z’okulaba World Cup ezaali zirina okuweebwa Bannayuganda mu June – July 2014.\nSsewanyana ng’ayita mu munnamateeka we Allan Mulindwa, yalambika nti FIFA yawa Magogo tikiti 177 aziwe Bannayuganda ku nsimbi ensaamusaamu basobole okulaba World Cup kyokka Magogo nti yasalawo kuziryamu nsimbi ne zitatuuka ku Bannayuganda, ekikontana n’amateeka.\nMu nkola ya FIFA, amawanga gonna (omuli n’ago agatakiise) gaweebwa tikiti eza ssente eza wansi ennyo (Complimentary tickets) era ziyisibwa mu kibiina ky’omupiira mu ggwanga eryo era eza Uganda zaayitira mu FUFA. Mu biwandiiwo ebyaloopa, baalambika nti ku tikiti 177 ezaaweebwa Uganda, Bannayuganda 20 bokka be baafunako era be baagenda okulaba emipiira gino era nti tikiti endala 152, Magogo yazitunda n’azifunamu ssente ez’amangu.\nObujulizi obwaweerezebwa mu FUFA bulaga nti Magogo tikiti zino yaziguza Howard Schwartz owa kkampuni ya World Sports and Hospitality esangibwa mu Florida, Amerika era nga ddiiru tennakutuka, nti Magogo yasooka kuweebwaako ddoola za Amerika 40,000 (mu za Uganda obukadde 146).\nObujulizi bulaga nti Munnayuganda Peninah Kabenge Aligaweesa (akulira emizannyo gya Yunivaasite) ye yatuusa Howard Schwartz ku Magogo era Howard yasooka kuweebwa tikiti nnamba 62 ey’omupiira gwa Brazil eyali etegese, olwo ne bamwongera tikiti endala okuli nnamba 2, 3,13, 14, 31,36,39,40,42,43,4 5,46,47,49,50,55,56.58,60,61 era oluvannyuma ne bamuwa ne tikiti endala ezaali zisigaddewo.\nMu bye baawa FIFA baagattako ebiwandiiko omuli obujulizi obulaga engeri Magogo ne Howard gye babadde bakolaganamu n’okuteeseganya nga bayita mu kweweereza obubaka nga bakozesa Email.\nObujulizi obusinze okuteeka Magogo mu kattu bwetooloolera ku akawunti ya Howard nnamba 0102297477 mu Regions Bank Coral Spring Office, 2425 N obulaga engeri ssente gye zaatambulanga okuva ku akawunti y’Omumerika okujja mu Uganda.\nKigambibwa nti Magogo yatuuka ekiseera nga takyakwatagana bulungi na Howard oluvannyuma lw’okufuna tikiti entono kw’ezo ze yali asasulidde n’atandika okubanja “Bbaalansi”, nti era obutakwatagana obwo bye bimu ku byayambye FIFA okufuna obujulizi obutadde Magogo mu kaseera akazibu.\nKigambibwa nti n’abamu ku Bannayuganda abeetaba mu ddiiru eno abaali basuubira okufuna ku ssente ezo nabo bwe bataaweebwako ne “bazimba omutima” ne bawaayo obujulizi bwe baalina ku byaliwo.\nSsewanyana yategeezezza Bukedde eggulo nti musannyufu nnyo FIFA okuyimiriza Magogo kuba bangi baamuyita omuntu atategeera okuloopa Magogo nga bagamba nti tewali kye bayinza kumukola.\n“Omupiira abantu balina okuguwa ekitiibwa kuba buli muntu agwetaaga. Olaba Gavumenti evaayo okuguteekamu ensimbi ng’ogamba nti ogenda kuguzannyiramu era abagukulembera balina okubeera abeesimbu.\nYagasseeko nti: FIFA okutwala emyaka ebiri ng’onoonyereza kitegeeza nti ensonga eyo n’obujulizi obwaweebwayo bulimu eggumba era Magogo ali mu kaseera kazibu okudda mu ntebe kuba bwe kinaazuulwa nti yatunda tikiti ezo, talina w’agenda kuwonera.\nFUFA eyise Madagascar okugezesa Cranes


Bukedde Online - Ababaka abaakwatiddwa ku bya Nebanda bagenze mu kkooti\nAbabaka abaakwatiddwa ku bya Nebanda bagenze mu kkooti\nOmuyindi aleppuka na gwa bufere\nEyasse muka mukama we poliisi emukutte\nAdded 28th December 2012\nBANNAMATEEKA b’ababaka abaakwatiddwa ku by’okufa kwa munnaabwe Cerinah Nebanda baddukidde mu kkooti\nBya Ahmed Mukiibi, Muwanga Kakooza, Eria Luyimbazi, Hannington Nkalubo ne Ali Wasswa\nBANNAMATEEKA b’ababaka abaakwatiddwa ku by’okufa kwa munnaabwe Cerinah Nebanda baddukidde mu kkooti ewalirize Poliisi okubayimbula awatali kakwakkulizo oluvannyuma lw’okukulungulula essaawa ezisukka mu 48 mu kaduukulu nga tebagguddwaako musango gwonna.\nMedard Seggona ne Abdul Katuntu baategeezezza eggulo nga bwe bamaliriza okuteekateeka ebiwandiiko eby’okutwala mu Kkooti Enkulu mu Kampala nga basaba omulamuzi alagire Poliisi okuyimbula ababaka; Muhammad Nsereko (Kampala Central) ne Chris Baryomunsi (Kinkizi East).\nNsereko (gwe baasibidde e Kireka) ne Baryomunsi (ali ku poliisi ya Jinja Road) baakwatiddwa ku Mmande nga December 24, Ssekukkulu ne bagiriira mu kaduukulu wabula n’okutuusa eggulo ku Lwokuna baabadde bakyaggaliddwa wadde nga Konsitityusoni eragira omuntu teeberezebwa okuzza omusango obutakuumirwa mu kaduukulu ka Poliisi kusukka ssaawa 48 nga tannatwalibwa mu kkooti kuggulwako musango.\nNsereko lwebaamusiba gyebuvuddeko.\nPoliisi yategeezezza nti ekyayigga ababaka abalala okuli Emmanuel Dombo, Dr. Medard Bitekyerezo, Dr. Sam Lyomoki, Betty Nambooze ne Theodore Ssekikubo bagiyambeko mu kunoonyereza ku nfa y’omubaka Nebanda. Pulezidenti Museveni ku Mmande, yagambye nti ne Sipiika wa palamenti, Rebecca Kadaga ajja kuyambako Poliisi.\nAbabaka bakung’aan ya mikono\nMathias Nsubuga (Bukoto South), Mathias Mpuuga (Masaka municipality), Joseph Ssewungu (Kalungu West), Sseggona n’abalala baatandise okusasaanya empapula mu bannaabwe nga baagala okukung’aanya emikono egisoba mu 125 egyetaagisa okuyita palamenti okuva mu ggandaalo eteese ku mbeera eriwo wakati wa gavumenti ne palamenti ku by’okufa kwa Nebanda.\nE Mbarara, ababaka; Gerald Karuhanga (Bavubuka) Roland Kaginda (Rukungiri Munisupaali) e Vincent Kyamadidi (Rwampara) baatuuzizza olukung’aana lwa Bannamawulire ku Agip Motel ne basaba gavumenti okuyimbula Baryomunsi ne Nsereko okuva lw’eremeddwa okubatwala mu kkooti ne bavumirira ne Pulezidenti okubayisaamu amaaso n’atuuka n’okubavuma obugwagwa, bo abaalondebwa abantu!\nOmubaka Ssemujju Nganda ng’ayogera n’abaamawulire bwe yabadde ava ku poliisi ya Jinja Road awakuumirwa omubaka Chris Baryomunsi.\nAb’ewa kisekka beegugunze\nMu katale ka Kisekka, poliisi yakubye ttiyaggaasi mu basuubuzi ng’ebaziyiza okwekalakaasa olw’okusibwa kw’omubaka waabwe, Mohamad Nsereko.\nPeter Lubwama, omu ku bakulembeze b’abasuubuzi b’ewa Kisekka ng’agenda okunnyonnyola ku poliisi.\nPoliisi we yatuukidde mu katale nga waliwo ekipiira ekituntumuka omuliro kyokka abasuubuzi ne bategeeza nti abaabadde beekalakaasa si basuubuzi ba mu katale baabadde bakozi ba ffujjo abaavudde awalala beeyambise akatale kaabwe okwegugunga.\nOluvannyuma embeera yazze mu nteeko era abasuubuzi ne baddamu okukola egyabwe.\nPolof. w'e Makerere aleppuka na gwa kusobya ku muyizi\nPolof w'e Makerere yejjeerezeddwa ogw'okukabassanya omuyizi


Abagagga abalina amayumba ag’ebbeeyi kw'okomya amaaso\nKony yaakatta abantu emitwalo 10 - UN 4 hours agoSisita Margaret Nanteza afudde 4 hours agoAba Pioneer tebannakkirizibwa kuddamu kukola - URA 9 hours agoMonitor ne Red Pepper tezaggaddwa - Gavt. 9 hours agoOmuzungu agambibwa okukabawaza abawala awonye okugajambulwa ... 9 hours agoBajeti esomwa nga June 14 ezze n’emisolo emikakali 4 hours agoEddagala eryayitako lilwazizza bbebbi 9 hours agoEkiteeso ku Museveni okwezza Kampala kikyagaanyi 9 hours agoBukenya awadde Iryn ssente 9 hours agoBoogedde obukodyo bw’abafere obupya 12 hours ago\nAbagagga abalina amayumba ag’ebbeeyi kw'okomya amaaso Jun 11, 2012 Gano ga mugagga Haji Mutaasa Kafeero agasangibwa e Nakwero.\nABAGAGGA balaze amaanyi mu kugugumula ggoloofa mwe basula era ezimu zitudde ku bwagaagavu bw’ettaka erisussa yiika ettaano.\nEnnyumba zino zitemya ng’omuntu era bazitaddemu eby’okwejalabya bingi okuli ebidiba mwe bawugira, ekifo mwe beeyoteza kw’ossa empya ez’ebimuli kw’okomya amaaso!\nEzimu za kalina wabula mulimu n’ezitali za kalina ng’eya Haji Mutaasa Kafeero ey’e Nakwero naye nga ziyooyooteddwa mu ng’eri ey’omulembe.\nAbagagga bano mulimu abasuubuzi abalina amaka ag’amaanyi ng’aga Godfrey Kirumira e Kansanga, Guster Lule Ntake e Lubowa, John Ssebalamu e Bwebajja, Drake Lubega e Muyenga n’abalala; abasumba: Robert Kayanja ku lubalama lw’ennyanja e Ggaba, aga Jackson Ssenyonga e Kololo ne Jamada Kikomeko e Kikaaya Bulenga n’abalala; abayimbi nga Bobi Wine e Magere ku lw’e Gayaza ne bannabyabufuzi nga Mike Mukula e Bugoloobi ne Jim Muhwezi. Muhwezi eyiye eri mu kyalo Kanungu kyokka ng’etudde ku lusozi lulamba oluwezaako yiika nga 20 kyokka nga lwonna yalwetoloza bbugwe owa bbulooka ezaakayibwako nnayininayini.\nAmaka ga Wavamunno (mu katono) awasonze akasaale. Wansi okumpi n’ennyanja z’ennyumba z’abagenyi be.\nEnnyumba ezimu zibalirirwa mu bukadde obuli wakati wa 600 n’obuwumbi obubiri n’okusingawo era ezimu zirimu ebisenge ebisulwamu ebisukka 30.\nEYA WAVAMUNNO ERIMU LIFUTI\nGordon Wavamunno eyazimba kalina eriko emyaliiro 4 ng’egimu yagiteeka wansi mu ttaka e Munyonyo. Eno eriraanye ekifo eyali Pulezidenti wa Uganda, Idi Amin Dada we yacakaliranga kye yali atuumye “Jjajja Vilas” mu myaka gy’e 70.\nAmaka g’Omusumba Kayanja e Ggaba ku lubalama lw’ennyanja.\nAmaka ga Haji Jamada Ssebanakitta eyakazibwako erya Big Daddy (mu katono) agasangibwa e Nsangi. Y’akola obuwunga bwa Busagazi. Goloofa ya Kirumira.\nOluvannyuma Amin yakyusa ekifo kino erinnya n’akituuma Cape Town Villas olwa bakalibusosoze abaali bafuga South Africa mu kiseera ekyo era nga Cape Town ky’ekyali ekibuga ekikulu eky’eggwanga lino nga mu kutuuma ekifo ekino erinnya eryo Amin yali abasoomooza nti abawambyeko ekibuga kyabwe.\nEnnyumba ya Wavamunno erina ebisenge ebisulwamu ebisoba mu 30 era eriko lifuti ezikuggya ku myaliiro egy’omu ttaka okukwambusa ku myaliiro egya waggulu.\nCharles Mbiire eyazimba ennyumba e Kololo, omugenzi Col. Muammar Gaddafi mwe yateranga okusula ng’azze mu Uganda. Alina n’endala ey’ebbeeyi e Kabale.\nEnju y’omugagga Haji Swaib Nseera esangibwa e Buziga. Ono ye nnannyini Sisa Acarde mu kibuga Kampala.\nAmaka g’eyali ssentebe wa Wakiso, Ying. Ian Kyeyune (mu katono).\nAmaka ga Minisita w’abavubuka, Ronald Kibuule agali e Mukono galina ekidiba ekiwugirwamu.\nABEBIZIGO NABO BAVUGANYA\nAbalala kuliko abagagga bannannyini kkampuni ezikola ebizigo okuli: Simpson Birungi nnannyini kkampuni y’ebizigo bya Movit ne Ssaalongo Kasawuli nannyini Samona gye yazimba e Kibanga mu Mawokota n’endala e Busega mu Kampala, Habib Kagimu, omugagga w’ebizigo bya Go Gay gye yazimba e Matugga. Abagagga abalala abalina amayumba ag’amaanyi kuliko: Logeous Matovu amanyiddwa nga Youma gye yazimba e Muyenga, eya Kasiiwuukira e Muyenga, Mike Mukula gye yazimba e Bugoloobi, Yiga owa Steel and Tube ne Biyinzika ow’obukoko gy’alina e Mutungo.